
I. Qëllimet e arsimit profesional në profilin mësimor “Guidë turistike”, niveli IV i KSHK, të drejtimit mësimor “Hoteleri-Turizëm”.
Qëllimi kryesor i arsimit profesional në profilin “Guidë turistike”, niveli IV i KSHK, të drejtimit ”Hoteleri turizëm” është “zhvillimi i personalitetit të nxënësve për të jetuar në përshtatje me botën që i rrethon, zhvillimi dhe nxitja e aftësive së tyre për të menduar, krijuar dhe zgjidhur probleme në mënyrë të pavarur si dhe përgatitja e tyre për t’u punësuar apo vetëpunësuar në veprimtari profesionale që lidhen me profilin Shërbime të udhëtimit dhe turizmit”. Zhvillimi te nxënësit i ndjenjës së vetëbesimit, kultivimi i vullnetit të lirë në marrjen e vendimeve, nxitja e gatishmërisë për të nxënë gjatë gjithë jetës dhe për t’u zhvilluar individualisht në drejtimet emocionale, intelektuale dhe profesionale janë sfida të rëndësishme për arritjen e këtij qëllimi. Për të realizuar këtë, shkolla profesionale i’u krijon nxënësve:  
· mundësi të përshtatshme për të nxënë, pavarësisht nga gjinia, raca, besimi dhe aftësitë; 

· mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat të mjaftueshme për të lehtësuar punësimin dhe përparimin drejt arsimit e formimit profesional të mëtejshëm;

· mbështetje për t’u njohur me rregullat e sigurisë në punë dhe të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi;

· mbështetje për t’u njohur me teknologjitë e proceset bashkëkohore e të perspektivës në fushën e llogarisë, që lidhen me kualifikimin profesional përkatës;

· mbështetje për të zhvilluar ndjenjën e disiplinës, kuriozitetin intelektual dhe profesional, aftësitë sipërmarrëse si dhe vlerat e tyre morale;

· mbështetje për t’u zhvilluar psikologjikisht dhe fizikisht për të përballuar vështirësitë që do të ndeshin gjatë veprimtarive të ardhshme profesionale;

· mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në profilin “Guidë turistike”, niveli IV i KSHK.
1.   Kërkesat e pranimit të nxënësve në arsimin profesional në profilin “Guidë turistike”, niveli IV i KSHK.
Në shkollat që ofrojnë arsimin profesional në profilin mësimor “Guidë turistike”, niveli IV i KSHK, kanë të drejtë të regjistrohen të gjithë të rinjtë që:

· kanë mbaruar arsimin profesional në drejtimin mësimor “Hoteleri turizem”, niveli II i KSHK;

· janë të aftë fizikisht dhe mendërisht të përballojnë kërkesat e këtij niveli të arsimit profesional;

· nëse kanë aftësi të kufizuara, shkolla krijon kushte dhe përshtat programin në përputhje me paaftësitë që shfaqin.

Në raste të veçanta kur kërkesat për të ndjekur këtë shkollim janë më të larta se kapacitetet reale të këtyre shkollave, atëherë, MEKI përgatit udhëzime të veçanta me kritere të posaçme pranimi për këto shkolla. 
2. Kompetencat e përgjithshme të nxënësve në përfundim arsimit në profilin “Guidë turistike”, niveli IV i KSHK.
Në përfundim të arsimit profesional në profilin profesional “Guidë turistike”, niveli IV i KSHK, nxënësi do të zotërojë këto kompetenca të përgjithshme kryesore:  
- të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.
- të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.
- të nxisë potencialin e tij të brendshëm në kërkim të vazhdueshëm për zgjidhje të reja më efektive dhe më efiçente.
- të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.
- të respektojë rregullat dhe parimet e një bashkëjetese demokratike në kontekstin e integrimeve lokale, rajonale.
- të manifestojë guxim dhe aftësi sipërmarrëse për të ardhmen e tij.
- të tregojnë vetëkontroll gjatë ushtrimit të veprimtarive të tij.
- të organizojë drejt procesin e të nxënit të tij dhe të shfaqë gadishmërinë dhe vullnetin për të nxënë gjatë gjithë jetës.
- të respektojë parimet e punës në grup dhe të bashkëpunojë aktivisht në arritjen e objektivave të pranuara.
- të vlerësojë dhe vetvlerësojë nisur nga kritere të drejta si bazë për të përmirësuar dhe çuar më tej arritjet e tij.
3.  Kompetencat profesionale të nxënësit në përfundim të arsimit profesional në profilin “Guidë turistike”, niveli IV i KSHK.
Me përfundimin me sukses të arsimit profesional në profilin profesional “Guidë turistike”, niveli IV i KSHK, nxënësi do të jetë i aftë të zhvillojё mё tej kompetencat profesionale tё fituara nё nivelin e mëparshëm, si dhe tё ushtrojë kompetenca tё tjera profesionale, si më poshtë:
- Të zbatojë kodin e etikës në turizëm.
- Të zbatojë parimet e etikës profesionale gjatë punës.
- Të zbatojë parimet e punës në grup.
- Të ruajë gjithmonë reputacionin dhe imazhin e tij profesional, si udhërrëfyes i licencuar turistik.
- Të komunikojë me klientët, dhe menaxhojë emocionet gjatë udhërrëfimit.
- Të komunikojë  drejtpërdrejt me vizitorët. 

- Të zbatojë rregullat e komunikimit verbal dhe jo verbal.
- Të zbatojë etapat e organizimit të punës.
- Të përdorë hartat turistike.
- Të kryejë procedurat e pritjes së grupit turistik.
- Të asistojë grupin turistik gjatë regjistrimit në strukturat akomoduese. 

- Të realizojë transferimin dhe përcjelljen e grupit turistik.
- Të mbajë marrëdhënie me furnitorët e shërbimeve;
- Të përzgjedhë informacionet e përmbajtjes së programit turistik;
- Të përgatisë informacionin referuar programit turistik;
- Të interpretojë informacionin, sipas tipologjisë së grupit dhe programit;
- Të prezantojë programin turistik;
- Të përzgjedhë platformën dixhitale dhe mediat sociale për promovimin dixhital;
- Të menaxhojë kohën gjatë zbatimit të programit turistik;
- Të përdorë teknikat e menaxhimit të krizave, konflikteve dhe situatave të paparashikuara;
- Të informojë për aspekte të sigurisë sipas llojit të destinacionit;
- Të informojë grupin mbi elementë kulturorë dhe socialë të zonës;
- Të vlerësojë dhe shmang rreziqet përpara realizimit të udhëtimit turistik;
- Të vlerëson dhe shmang rreziqet gjatë realizimit të udhëtimit turistik;
- Të ofrojë  asistencën e duhur në raste emergjente gjatë udhëtimit turistik;
- Të respektojë  politikat e biznesit lidhur me zhvillimin e qendrueshëm;
- Të respektojë të drejtat njerëzore të furnitorëve të shërbimeve dhe aktorëve lokalë
- Të respektojë  të drejtat e vizitorëve;
- Të marrë pjesë në zhvillimin e produkteve të qëndrueshëm;
- Të minimizojë ndikimet e dëmshme në biodiversitet, ekosisteme dhe mjedisin natyror gjatë udhëtimit;
- Të kujdeset për mirëqenien e kafshëve dhe raporton abuzimet me to.
- Të zbatojë marëveshjet lokale dhe ndërkombëtare mbi tregtimin ilegal të veprave të artizanatit dhe kafshëve të egra;
- Të ngrejë  nivelin e vet profesional në aspektin e qendrueshmërisë.
- Të përcaktojë  formën juridike të biznesit turistik dhe të hartojë dokumentet bazë të tij në vartësi të kësaj forme;

- të zbatojë kuadrin ligjor në fuqi; 
- Të çelë llogatitë bankare të biznesit dhe kryen procesin e fiskalizimit;
- Të kryejë  promovimin e destinacionit turistik;
- Të zbatojë teknikat e promovimit dhe marketingut për destinacionin; 

- Të hartojë itinerare të ndryshme turistike;
- Të përgatitë informacionet bazuar në itineraret turistike.

- Të llogaritë koston dhe çmimin e itinerarit.

4. Mundësitë e punësimit dhe të arsimimit të mëtejshëm në përfundim të arsimit profesional në profilin “Guidë turistike”, niveli IV i KSHK.
Përfundimi me sukses i arsimit profesionallvl në profilin “Guidë turistike”, niveli IV i KSHK, e pajis nxënësin me certifikatën e nivelit menaxherial në këtë profil profesional. Ky arsimim i jep nxënësit mundёsi t'i drejtohet tregut të punës për t’u punësuar ose të vetëpunësohet në fushën e shërbimeve të udhëtimit dhe turizmit, si dhe në veprimtari të tjera në fushën e turizmit.
Me përfundimin e suksesshëm të këtij niveli, nxënësi fiton njëkohësisht edhe diplomёn e “Maturës shtetërore profesionale”, me mundësi për vazhdimin e studimeve të larta universitare, si edhe të arsimit pas të mesmes.
III. Plani mësimor për arsimin profesional në profilin mësimor “Guidë turistike”, niveli IV i KSHK.
	Plani mësimor për profilin “Guidë turistike”, 
niveli IV i KSHK (2 vjeçar).

	Nr
	Kodi


	Lëndët dhe modulet mësimorë 
	Orët javorë/vjetorë

	
	
	
	Klasa 12
	Klasa 13

	A.
	
	Lëndët e përgjithshme                                 
                                                                     (Gjithsej)
	9/10 

(324/360)
	13/14
(416/448) 

	1
	
	Gjuhë shqipe
	1
	1

	2
	
	Letërsi 
	1
	1

	3
	
	Gjuhë e huaj e parë 
	2
	2

	4
	
	Gjuhë e huaj e dytë (me zgjedhje të lirë) 
	(1)
	(1)

	5
	
	Matematikë 
	2
	2

	6
	
	Fizikë
	-
	1

	7
	
	Biologji
	-
	 1

	8
	
	Shkenca sociale
	-
	1

	9
	
	Histori
	1
	-

	10
	
	Gjeografi
	-
	2

	11
	
	Teknologji informacioni dhe komunikimi 
	-
	1

	12
	
	Edukim fizik, sporte dhe shëndet  
	2
	1

	B.
	
	Lëndët profesionale                                   (Gjithsej)                                  
	7 (252)
	9 (288)

	1
	L-13-642-24
	Gjeografia dhe turizmi 
	3
	-

	2
	L-17-157-22
	Bazat e sipërmarrjes     
	2
	2

	3
	L-13-643-24
	Teknikat e guidimit 
	2
	3

	4
	L-05-198-12
	Mjedisi dhe zhvillimi i qëndrueshëm 
	-
	 1

	5
	L-13-644-24
	Historia dhe arkeologjia 
	-
	3

	C.
	
	Module të detyruara të praktikës profesionale

 (Gjithsej)
	12 (432)
	6 (192)

	1
	M-13-2028-24
	Zbatimi i etikës profesionale gjatë udhërrëfimit 
	90
	-

	2
	M-13-2029-24
	Organizimi i punës 
	90
	-

	3
	M-13-2030-24
	Zhvillimi i qëndrueshëm
	72
	-

	4
	M-13-1817-22
	Komunikimi në gjuhën angleze në hoteleri-turizëm-2 
	36
	-

	5
	M-13-2031-24
	Promovimi i destinacionit 
	36
	-

	6
	M-13-2032-24
	Menaxhimi gjatë guidimit 1  
	108
	-

	7
	M-13-2033-24
	Menaxhimi gjatë guidimit 2  
	-
	96

	8
	M-13-2034-24
	Interpretimi i informacionit 
	-
	64

	9
	M-13-2035-24
	Menaxhimi i riskut 
	-
	32

	D.
	
	Modulet e praktikës profesionale me zgjedhje të detyruar                                                      (Gjithsej)                                                                                             
	3 (108)
	-

	1
	M-26-1580-20
	Marketingu dixhital 
	54
	-

	2
	M-13-2036-24
	Hartimi i itinerarit 
	54
	-

	3
	M-13-2037-24
	Krijimi i biznesit 
	54
	-

	
	
	Gjithsej A+B+C+D
	31/32
(1116/

1152) 
	28/29
(896/

928)


IV. Udhëzime për planin mësimor

Kohëzgjatja e vitit shkollor është:

Në klasën 12, viti shkollor ka gjithsej 36 javë (36 javë mësimore)

Në klasën 13, viti shkollor ka gjithsej 36 javë (32 javë mësimore + 1 javë provime të nivelit + 3 javë provime të maturës shtetërore)

Një javë mësimore ka jo më shumë se 31 orë mësimore (teorike dhe praktike).

Një orë mësimore zgjat 45 minuta.

Kurrikuli i arsimit profesional në profilin “Guidë turistike”, niveli IV i KSHK, përbëhet nga 4 grupe elementesh kurrikulare:

· Lëndët e kulturës së përgjithshme, të përbashkëta për profilet e ndryshme të këtij niveli (programet e detajuara të tyre jepen në një dokument të veçantë të MAS).

· Lëndët e kulturës profesionale (programet e përgjithëshme janë pjesë e këtij skeletkurrikuli).

· Modulet e praktikave profesionale të detyruara (përshkruesit e tyre janë pjesë e këtij skeletkurrikuli).

· Modulet e praktikave profesionale me zgjedhje të detyruar (përshkruesit e tyre janë pjesë e këtij skeletkurrikuli).

Rekomandohet që modulet e praktikës profesionale të realizohen në ndarje ditore 3 orëshe ose 6 orëshe. 

V.  Udhëzime për procesin mësimor.

Mësuesit e lëndëve teorike profesionale dhe moduleve të praktikave profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin te ta, të kompetencave të punës, të plota dhe të qendrueshme .

E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve të praktikave profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore etj. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës.

Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësuesit.

Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të mësuarit në shkollat profesionale të profilit mësimor “Guidë turistike”, niveli IV i KSHK.
Mësuesit dhe instruktorët duhet të përdorin metoda të tilla të të mësuarit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.

Një parim tjetër që duhet respektuar nga mësuesit dhe instruktorët është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm në profilin profesional “Guidë turistike”.

Në rastin e nxënësve me aftësi të kufizuara, mësuesit duhet të përshtasin programet e lëndëve dhe përshkruesit e moduleve në përputhje me mundësitë e tyre, si dhe të krijojnë kushte për zbatimin e tyre. 

VI. Udhëzime për vlerësimin dhe provimet.
Vlerësimi vjetor i nxënësve në lëndët teorike profesionale dhe modulet e praktikave profesionale bëhet nga vetë mësuesit dhe instruktorët përkatës, me metoda dhe instrumente vlerësimi të përgatitura ose përzgjedhura nga vetë ata. Vlerësimi i nxënësve të bëhet me nota (4-10) si për lëndët teorike, ashtu edhe për modulet praktike, si gjatë vitit, ashtu edhe në provimet përfundimtare.
Në përfundim të klasës sё 13-tё, nxënësi i arsimuar në profilin mësimor “Guidë turistike”, niveli IV i KSHK, i nёnshtrohet provimeve tё mёposhtme: 

a) Provimeve të maturës shtetërore profesionale (sipas udhëzimeve të MAS)

b) Provimit të praktikës profesionale të integruar; 
Në këto provime ata vlerësohen për shkallën e përvetësimit njohurive nga lëndët teorike, të përgjithshme dhe profesionale, si dhe të kompetencave profesionale, të nevojshme për të punuar në fushën e ekonomisë dhe të administrimit të njësive ekonomike. Në përfundim, nxënësve u jepet diploma e maturës shtetërore profesionale, si dhe certifikata e përgatitjes profesionale, në të cilat evidentohen notat përfundimtare të lëndëve teorike të përgjithshme dhe profesionale, të moduleve të praktikës profesionale dhe të provimeve përfundimtare.

VII. Të dhëna për certifikatën që fitohet në përfundim të arsimit profesional në profilin “Guidë turistike”, niveli IV i KSHK.
Me përfundimin e suksesshëm të arsimit profesional në profilin mësimor “Guidë turistike” niveli III i KSHK, shkolla profesionale e pajis nxënësin me Certifikatën profesionale të nivelit dhe Suplementin përkatës për këtë profil profesional, të cilat njihen në territorin e Republikës së Shqipërisë. Sipas modelit të miratuar nga Ministria përgjegjëse e AFP-së, këto dëshmi përmbajnë:

a) Të dhënat për nxënësin, shkollën, vitin e përfundimit, kualifikimin e fituar, etj.

b) Të dhëna për rezulatet e arrritura nga nxënësi:

- rezultatet në lëndët e përgjithshme, lëndët profesionale dhe modulet profesionale, për çdo vit shkollor;

- rezultatet e provimeve përfundimtare të Nivelit IV të KSHK;

VIII. Programet e përgjithshme të lëndëve teorike profesionale. 
1. Lënda “Gjeografia dhe turizmi” (L-17-642-24). Kl. 12 – 108 orë
 Synimet e lëndës “Gjeografia dhe turizmi”, kl. 12

Në përfundim të trajtimit të lëndës “ Gjeografia dhe turizmi”, kl 12 nxënësit duhet:

· Të shpjegojnë kuptimin për “gjeografinë” dhe “turizmin”.
· Të analizojnë rëndësinë e pozicionit gjeografik të Shqipërisë në lidhje me zhvillimin e industrisë turistike.
· Të përshkruajnë tiparet e përgjithshme fiziko-gjeografike të Shqipërisë.
· Të analizojë tiparet e përgjithsme fiziko-gjeografike dhe rëndësinë e tyre në rajonizimin fiziko-gjeografik të vendit.

· Të shpjegojnë rëndësinë e formave të relievit në qarkullimet turistike.
· Të analizojnë veçoritë gjeomorfologjike të  Shqiperisë.

· Të shpjegojnë veçoritë e pasurisë hidrike të Shqipërisë.

· Të analizojnë veçoritë klimatike të Shqiperisë.

· Të përshkruajnë vecoritë e florës dhe faunës dhe rëndësinë e tyre në zhvillimin e turizmit.

· Të përshkruajnë veçoritë e tokave dhe dherave në Shqipëri.

· Të përshkruajnë tiparet e përgjithshme të rajonit verior dhe veri-lindor.
· Të përshkruajnë tiparet e përgjithshme të rajonit jug-lindor.
· Të përshkruajnë tiparet e përgjithshme të rajonit jugor.
· Të përshkruajnë tiparet e përgjithshme të rajonit perëndimor.
· Të analizojnë veçoritë gjeografike të secilit prej rajoneve të shqipërisë në lidhje me zhvillimin e turizmit.
· Të analizojnë veçoritë socio-ekonomike të secilit prej rajoneve të Shqiperisë;
· Të analizojnë veçoritë demografike të secilit prej rajoneve të Shqipërisë dhe ndikimet që sjell turizmi në rajonet kryesore.
· Të identifikojnë zonat e mbrojtura të secilit prej rajoneve të Shqiperisë në lidhje me zhvillimin e turizmit;
· Të shpjegojnë rëndësinë e zonave të mbrojtura dhe veçoritë që kanë.

· Të shpjegojnë rolin e zonave të mbrojtura në zhvillimin e turizmit.

· Të përshkruajnë rëndësinë e parqeve natyrore kombëtare në lidhje me zhvillimin ekonomik, social dhe atë turistik.

· Të analizojnë raportin midis turizmit dhe mjedisit.

· Të shpjegojnë ndikimet që sjell zhvillimi i turizmit në mjedis.

· Të përshkruajnë problemet mjedisore në vend si pasojë e zhvillimit të turizmit.

 Përmbajtjet e përgjithshme të lëndës “ Gjeografia dhe turizmi”, kl. 12–108 orë 
	Tema   1
	Gjeografia dhe turizmi.
	  8 orë

	Tema   2
	Pozicioni gjeografik i Shqipërisë dhe turizmi.
	  6 orë

	Tema   3
	Gjeografia fizike e Shqipërisë.
	14 orë

	Tema   4
	Rajonizimi fiziko-gjeografik i Shqipërisë dhe turizmi.
	  6 orë

	Tema   5
	Rajoni Verior dhe Verilindor.
	10 orë

	Tema   6
	Rajoni Juglindor.
	10 orë

	Tema   7
	Rajoni Jugor.
	10 orë

	Tema   8
	Rajoni  Perëndimor.
	10 orë

	Tema   9
	Veçoritë gjeografike të vendit në lidhje me zhvillimin e turizmit.
	12 orë

	Tema 10
	Zonat e mbrojtura
	12 orë

	Tema 11
	Probleme të mjedisit gjeografik dhe turizmi.
	10 orë


2. Lënda “Bazat e sipërmarrjes” (L-17-157-22).  Kl. 12 – 72 orë dhe kl. 13 – 64 orë

· Synimet e lëndës “Bazat e sipërmarrjes”, kl. 12.

Në përfundim të trajtimit të lëndës “Bazat e sipërmarrjes”, kl.12, nxënësit duhet:

· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror

· të përshkruajnë veçoritë e sjelljes sipërmarrëse të individëve

· të analizojnë aftësitë dhe mundësitë personale në kontektin e nismave sipërmarrëse

· të bëjnë vlerësimin e kërkesave, dëshirave, mundësive dhe vështirësive të tyre për karrierën e ardhëshme

· të zbatojnë procedurat për zgjidhjen e problemeve dhe marrjen e vendimeve të duhura në lidhje me to.

· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme

· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore

· të përshkruajnë dhe zbatojnë parimet e punës individuale dhe të punës në grup

· të analizojnë veçoritë e gadishmërisë, iniciativës dhe motivimit në kontekste të ndryshme jetësore

· të tregojnë përgjegjësi individuale dhe shoqërore në kontekste të ndryshme jetësore

· të planifikojnë, sigurojnë dhe përdorin me efiçiencë burimet e ndryshme si mjedisin, paratë, kohën etj.

· të përshkruajnë veçoritë dhe kërkesat për udhëheqjen e sipërmarrjeve të ndryshme

· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes

· të përshkruajnë veçoritë e sipërmarrjes së biznesit dhe të sipërmarrjes sociale

· të përshkruajnë format e ndryshme të organizimit të sipërmarrjeve dhe karakteristikat e tyre

· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj.

· të përshkruajnë mjedisin ligjor dhe fiskal të sipërmarrjeve

· të përshkruajnë marrëdhëniet e punës në një sipërmarrje.

· të përshkruajë hapat për zgjidhjen e mosmarrëveshjeve individuale dhe kolektive në mjedisin e punës.

 Përmbajtjet e përgjithshme të lëndës “Bazat e sipërmarrjes”, kl.12 – 72 orë 

	Tema   1
	Kuptimi, rëndësia dhe roli i sipërmarrjes 
	3 orë

	Tema   2
	Aftësitë (sjellja) sipërmarrëse
	3 orë

	Tema   3
	Vetvlerësimi i potencialit personal
	3 orë

	Tema   4
	Vlerësimi i kërkesave, dëshirave, mundësive dhe vështirësive
	3 orë

	Tema   5
	Zgjidhja e problemeve dhe vendimmarrja
	4 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	3 orë

	Tema   7
	Etika e komunikimit dhe negocimit
	3 orë

	Tema   8
	Puna individuale dhe puna në grup
	4 orë

	Tema   9
	Gadishmëria, iniciativa dhe motivimi
	3 orë

	Tema 10
	Përgjegjësia individuale dhe shoqërore
	3 orë

	Tema 11
	Menaxhimi efiçient i burimeve
	3 orë

	Tema 12
	Aftësitë udhëheqëse në kontekstin e sipërmarrjes
	3 orë

	Tema 13
	Globalizimi, informacioni, mjedisi dixhital dhe mediat sociale
	4 orë

	Tema 14
	Sipërmarrja e biznesit dhe sipërmarrja sociale
	3 orë

	Tema 15
	Format e organizimit të sipërmarrjeve 
	5 orë

	Tema 16
	Konteksti i sipërmarrjeve
	6 orë

	Tema 17
	Mjedisi ligjor i sipërmarrjeve
	4 orë

	Tema 18
	Marrëdhëniet e punës
	4 orë

	Tema 19
	Zgjidhja e mosmarrëveshjeve në mjedisin e punës
	4 orë

	Tema 20
	Vizitë studimore në një sipërmarrje të suksesshme
	4 orë


· Synimet e lëndës “Bazat e sipërmarrjes”, kl. 13.

Në përfundim të trajtimit të lëndës “Bazat e sipërmarrjes”, kl.13, nxënësit duhet:

· të analizojnë veçoritë e etikës dhe komunikimit në kontekstin e veprimtarisë së bizneseve

· të bëjnë vlerësimin e mundësive dhe rreziqeve në kontekstin e konceptimit të idesë së biznesit

· të përshkruajnë rëndësinë dhe strukturën e një plani biznesi

· të zbatojnë procedurat e regjistrimit dhe përshkruajnë fazat e zhvillimit të biznesit

· të konceptojnë strukturën organizative dhe përshkrimet e punës së personelit të një biznesi

· të përshkruajnë veçoritë e planifikimit, rekrutimit, seleksionimit dhe zhvillimit të burimeve njerëzore të një biznesi

· të analizojnë aspektet e buxhetimit të një biznesi

· të kryejnë llogaritje ekonomike në kuadrin e kontabilitetit financiar të një biznesi

· të llogarisin kostot dhe çmimet e produkteve e shërbimeve të një biznesi

· të analizojnë aspektet e marketingut dhe teknikat e shitjeve në një biznes 

· të analizojnë rolin dhe teknikat e e-sipërmarrjes në veprimtarinë e bizneseve.

· të përshkruajnë dhe simulojnë veprimet individuale me bankat, në lidhje me llogaritë, transfertat, kreditë dhe investimet.

· të analizojnë llojet e siguracioneve personale dhe veprimet që kryhen me to.

 Përmbajtjet e përgjithshme të lëndës “Bazat e sipërmarrjes”, kl.13 - 64 orë 

	Tema   1
	Etika dhe komunikimi në biznes
	4 orë

	Tema   2
	Konceptimi i idesë së biznesit, vlerësimi i mundësive dhe rreziqeve
	6 orë

	Tema   3
	Hartimi i planit të biznesit
	6 orë

	Tema   4
	Procedurat e regjistrimit të biznesit
	6 orë

	Tema   5
	Struktura organizative dhe personeli i biznesit
	5 orë

	Tema   6
	Planifikimi, rekrutimi, seleksionimi dhe zhvillimi i burimeve njerëzore
	6 orë

	Tema   7
	Kostimi dhe çmimi i produkteve dhe shërbimeve
	4 orë

	Tema   8
	Kontabiliteti financiar në kuadrin e biznesit 
	6 orë

	Tema   9
	Buxhetimi në biznes
	4 orë

	Tema 10
	Marketingu dhe shitjet në biznes 
	9 orë

	Tema 11
	E – sipërmarrja
	2 orë

	Tema 12
	Veprimet individuale me bankat
	3 orë

	Tema 13
	Siguracionet personale
	3 orë


3. Lënda “Teknikat e guidimit” (L-17-643-24).  Kl.12 – 72 orë dhe  Kl. 13 – 96 orë 

· Synimet e lëndës “Teknikat e guidimit”, kl. 12.

Në përfundim të trajtimit të lëndës “Teknikat e guidimit”, klasa 12, nxënësit duhet:

· Të shpjegojnë kuptimin, rëndësinë dhe misionin e udhёrrёfyesit turistik dhe të bashkëpunimit të tij me aktorë të tjerë në treg.
· Të shpjegojnë veçoritë, elementët përbërës, trendet kryesore, llojet dhe format e turizmit e turizmit.
· Të shpjegojnë tipet dhe karakteristikat e ndërmarrjeve turistike.
· Të përshkruajnë llojet, format dhe funksionet e operatorëve turistikë (tour-operatorëve) dhe agjencive të udhëtimit dhe të turizmit.
· Të përshkruajnë organizatat në industrinë e turizmit si brenda vendit dhe ato internacionale (IATA etj) dhe rolin e tyre në treg.
· Të përshkruajnë normatival ligjore, që rregullojnë tregun turistik në Shqipëri.
· Të përshkruajnë kategoritë dhe elementët përbërës e paketave turistike.
· Të shpjegojë profilin dhe tipologjinë e turistit, bazuar në karakteristikat gjeografike, demografike dhe psikografike dhe të personalitetit. 
· Të përshkruajnë veçoritë psikologjike të turistit dhe grupit turistik, sipas prejardhjes etnike dhe kulturore;
· Të përshkruajnë llojet, karakteristikat dhe veçoritë e grupeve turistikё, në varësi të motiveve të udhëtimit.
· Të përshkruajnë llojet, format dhe veçoritё e strukturave akomoduese.
· Të përshkruajnë llojet, format dhe veçoritё e restoranteve, bareve, kafeterive, fast-foodeve, shërbimeve catering dhe mencave. 

· Të përshkruajnë veçoritë e strukturave akomoduese në tragete,cruiser,etj,. 

· Të përshkruajnë forma të tjera të ndërmarrjeve në industrinë turistike (ndërmarrje turistike pritëse, të specializuara në përgatitjen e kongreseve, me karakter shkencor, profesional, pelegrinazh, shkollor, sportiv, etj). 

· Të përshkruajnë llojet dhe veçoritё e ndërmarrjeve të udhëtimit si shoqëritë e transportit ajror, rrugor, detar dhe hekurudhor.
· Të përgatisin dhe të prezantojë infomacion rreth sektorëve te industrisë së udhëtimit. 

· Të shpjegojnë rëndësinë e përditësimit të listës së kontakteve sipas programit/itinerarit.
· Të shpjegojnë rëndësinë e përdorimit të Teknologjisë së Informacionit dhe Komunikimit (kompjuter, intranet, internet, aplikacionet etj.). 

· Të rendisin hapat e organizimit të një pakete udhëtimi.
· Të shpjegojë rëndësinë e planifikimit, funksionin dhe përdorimin e mjeteve, materialeve dhe pajisjeve të punës të udhërrëfyesit turistik.
· Të shpjegojnë rëndësinë e zbatimit të kodit e etikës në turizëm.
· Të shpjegojnë parimet e etikës profesionale. 

· Të shpjegojnë rregullat e komunikimit verbal dhe jo verbal.
· Të shpjegojnë parimet e punës në grup.
· Të shpjegojnë rëndësinë e kodit të veshjes sipas programit, situatave dhe mjedisit;

· Të shpjegojnë rëndësinë e përdorimit të gjuhës së trupit dhe dëgjimit aktiv, të vëmendshëm në një bashkëbisedim.
· Të evidentojnë llojet dhe veçoritë e komunikimit me turistët.
· Të shpjegojnë rëndësinë e përdorimit të teknikave dhe terminologjinë teknike të komunikimit profesional. 

· Të shpjegojnë teknikat e animimit dhe përdorimet e tyre.
· Të shpjegojnë rëndësinë e komunikimit në gjuhën amtare dhe të huaj.
· Të shpjegojnë rëndësinë e respektimit të barazisë gjinore, racore, kombëtare, kulturore, fetare etj.

· Të shpjegojnë rëndësinë e informimit të grupit mbi doket, zakonet, traditat e destinacionit.
· Të shpjegojnë teknikat e prezantimit të vetes dhe të programit turistik.
· Të shpjegojnë rëndësinë dhe mënyrat e menaxhimit të kohës.
· Të përshkruajnë rregullat e pritjes dhe përcjelljes.
· Të shpjegojnë teknikat e menaxhimit të krizave, konflikteve dhe situatave të paparashikuara. 

· Të shpjegojnë rëndësinë e informimit për aspekte të sigurisë sipas llojit të destinacionit;

· Të përshkruajnë rregullat e komunikimit dhe asistencës ndaj personave me aftësi ndryshe.
· Të shpjegojnë rëndësinë e informimit për mjetet dhe pajisjet e nevojshme sipas kushteve klimaterike dhe llojit të destinacionit.
· Të shpjegojnë rëndësinë e informimit për shërbimet e emergjencave.
· Përmbajtjet  e përgjithshme të lëndës “Teknikat e guidimit”, klasa 12 - 72 orë
	Tema   1
	Hyrje nё profesionin e udhërrëfyesit turistik 
	  8 orë

	Tema   2
	Kanalet e shpërndarjes së produkteve dhe shërbimeve turistike
	  6 orë

	Tema   3
	Programi turistik, informacioni, burimet dhe elementët përbërës
	  8 orë

	Tema   4
	Analiza e klientëve dhe grupeve turistike
	  6 orë

	Tema   5
	Furnitorët e shërbimeve turistike dhe marëdhëniet me ta
	  6 orë

	Tema   6
	Planifikimi i realizimit të udhëtimit
	  8 orë

	Tema   7
	Komunikimi, etika, teknikat e prezantimit dhe interpretimit
	  8 orë

	Tema   8
	Njohuri mbi teknikat e udhёrrёfimit 
	  6 orë

	Tema   9
	Menaxhimi i grupit, kujdesi dhe siguria për turistin gjatë udhëtimit
	10 orë

	Tema  10
	Trajtimi i ankesave dhe menaxhimi i konflikteve
	  6 orë


· Synimet e lëndës “Teknikat e guidimit”, kl. 13.

Në përfundim të trajtimit të lëndës “Teknikat e guidimit”, klasa 13, nxënësit duhet:

· Të shpjegojnë tiparet e elementëve gjeografikë të mjedisit fizik dhe natyror dhe karakteristikat e tyre;

· Të shpjegojnë elementët e trashëgimisë kulturore;
· Të përshkruajnë bazat e arkeologjisë në Shqipëri; 

· Të shpjegojnë zhvillimet në historinë e Shqipërisë dhe ekzistencën e këndvështrimeve të aktorëve të huaj;

· Të interpretojnë elementët e hartave, që përdor udhërrëfyesi turistik;

· Të shpjegojnë zhvillimet demografike në vendin tonë; 

· Të përshkruajnë llojet e artit shqiptar;

· Të përshkruajnë elementët dhe karakteristikat e arkitekturës në Shqipëri;

· Të përshkruajnë zhvillimet e aktualitetit gjeopolitik, ekonomik dhe social-kulturor;

· Të shpjegojnë rëndësinë e njohjes së tipologjisë dhe specifikave të grupit (demografisë, interesit, pritshmërisë, etj.);

· Të argumentojnë përzgjedhjen e metodave të grumbullimit të informacionit, nga burime të besueshme;

· Të përshkruajnë etapat e përgatitjes së informacionit sipas programi turistik;

· Të shpjegojnë rëndësinë e përzgjedhjes së teknikës së interpretimit të informacionit, sipas tipologjisë së grupit dhe programit;

· Të shpjegojnë rëndësinë e përcjelljes së informacionit në mënyrë të balancuar në sasi dhe cilësi, si dhe qëndrimit neutral mbi tema si: politika, feja, sporti, gjinia etj.;

· Të shpjegojnë dallimin e fakteve nga legjendat; 

· Të përshkruajnë përdorimin e teknikave të orientimit në hapësirë;

· Të përshkruajnë parimet e marketingut për turizmin;

· Të përshkruajnë teknikat, format dhe mjetet e promovimit;

· Të përshkruajnë rëndësinë e promovimit të vlerave unikale të vendit dhe rolin e strukturave përgjegjëse për këtë promovim;
· Të përshkruajnë rëndësinë e informimit të vizitorëve për sigurinë në vend;

· Të shpjegojë mënyrat e ndërveprimit në ambientet publike, sociale, ekonomike, etj.;

· Të përshkruajnë rëndësinë e promovimit të tolerancës dhe bashkëjetesës fetare;

· Të përshkruajnë rëndësinë e promovimit të trashëgimisë kulturore dhe shpirtërore;

· Të përshkruajnë rëndësinë e promovimit të figurave të shquara shqiptare;

· Të përshkruajnë momentet historike në historinë botërore që kanë ndikuar në historinë shqiptare;

· Të përshkruajnë rëndësinë e promovimit të trashëgimisë natyrore, florës dhe faunës;

· Të përshkruajnë ngjashmëritë dhe diferencat e trashëgimisë kulturore, natyrore, florës dhe faunës, me vendet e origjinës së vizitorëve. (ose duke përdorur referenca krahasimore globalisht te njohura).

· Të shpjegojnë rëndësinë e zbatimit të legjislacionit shqiptar dhe ndërkombëtar për sigurinë në turizëm, rregullave të qarkullimit rrugor;
· Të përshkruajnë llojet e rreziqeve në terren dhe masat për parandalimin e tyre;

· Të përshkruajnë rregullat për mbrojtjen dhe sigurinë e vizitorëve në turizmin e aventurës;

· Të përshkruajnë llojet e emergjencave dhe protokollet përkatëse të tyre;

· Të përshkruajnë përdorimin e manualeve të mjeteve dhe pajisjeve të punës;

· Të përshkruajnë protokollet e trajtimit të aksidenteve;

· Të shpjegojnë mënyrat dhe mjetet e dhënies së ndihmës së parë në rast aksidenti;

 Përmbajtjet e përgjithshme të lëndës ”Teknikat e guidimit”, kl. 13 - 96 orë
	Tema  1
	Përgatitja e informacionit lidhur me gjeografine
	12

	Tema  2
	Përgatitja e informacinit mbi historinë e vendit
	12

	Tema  3
	Përgatitja e informacionit mbi trashëgiminë kulturore, materiale dhe shpirtërore
	12

	Tema  4
	Interpretimi i historisë natyrore të Shqipërisë
	10

	Tema  5
	Interpretimi i historisë kulturore të Shqipërisë
	10

	Tema  6
	Promovimi i produktit dhe i biznesit
	  8

	Tema  7
	Promovimi i destinacioniot
	12

	Tema  8
	Siguria në udhëtim
	10

	Tema  9
	Menaxhimi i rrezikut në turizëm
	10


4. Lënda “Mjedisi dhe zhvillimi i qëndrueshëm” (L-05-198-12).  Kl.13 – 32 orë 

· Synimet e lëndës “Mjedisi dhe zhvillimi i qëndrueshëm”, kl. 13.

Në përfundim të trajtimit të lëndës “Mjedisi dhe zhvillimi i qëndrueshëm”, kl.13, nxënësit duhet:
· të shpjegojnë kuptimin për “mjedisin” dhe “mbrojtjen e mjedisit”.

· të shpjegojnë kuptimin për “zhvillimin e qëndrueshëm”

· të tregojnë se si ndikon veprimtaria e njeriut në mjedisin rrethues.

· të përshkruajnë burimet kryesore të mjedisit jetësor.

· të analizojnë marrëdhëniet midis zhvillimeve demografike dhe mjedisit jetësor.
· të tregojë dhe japin shembuj të ndikimit të mbetjeve në mjedisin jetësor
· të përshkruajnë mekanizmat e monitorimit të burimeve mjedisore.
· të përshkruajnë kuadrin ligjor dhe institucional ndërkombëtar, kombëtar dhe vendor në lidhje me mjedisin dhe zhvillimin e qëndrueshëm 

· të përshkruajnë sistemet e menaxhimit të mjedisit.

· të hulumtojnë dhe analizojnë problemet mjedisore në mjedisin vendor.

· të planifikojnë dhe realizojnë veprimtari praktike për mbrojtjen e mjedisit vendor.

 Përmbajtjet e përgjithshme të lëndës “Mjedisi dhe zhvillimi i qëndrueshëm”, kl.13 - 32 orë

	Tema   1
	Njohuri të përgjithshme për mjedisin dhe zhvillimin e qëndrueshëm 
	2 orë

	Tema   2
	Burimet kryesore të mjedisit dhe degradimi mjedisor
	3 orë

	Tema   3
	Ndikimi i veprimtarisë së njeriut në mjedis.
	3 orë

	Tema   4
	Zhvillimet demografike dhe mjedisi
	3 orë

	Tema   5
	Shoqëria e konsumit dhe mbetjet
	4 orë

	Tema   6
	Monitorimi i burimeve mjedisore
	3 orë

	Tema   7
	Kuadri ligjor dhe institucional për mjedisin dhe zhvillimin e qëndrueshëm.
	2 orë

	Tema   8
	Sistemet e menaxhimit të mjedisit
	3 orë

	Tema   9
	Veprimtari praktike për analizën e problemeve dhe planifikimin e nismave mjedisore në nivel lokal.
	3 orë

	Tema 10
	Veprimtari praktike për mbrojtjen e mjedisit lokal
	6 orë


5. Lënda “Historia dhe arkeologjia ” (L-17-644-24). Kl. 13 – 96 orë
 Synimet e lëndës “Historia dhe arkeologjia”, kl. 13
Në përfundim të trajtimit të lëndës “ Historia dhe arkeologjia”, kl 13 nxënësit duhet:

· të përshkruajnë konceptin për arkeologjinë si shkencë;

· të përshkruajnë lidhjen midis arkeologjisë dhe turizmit;

· të dallojnë në hartë vendbanimet e hershme arkeologjike;

· të shpjegojnë rëndësinë e gjurmëve parahistorike në Shqiperi dhe ndihmën që na ka dhënë arkeologjia në pasqyrimin e këtyre të dhënave;

· të shpjegojë origjinën e ilirëve dhe tezave të ndryshme të prejardhjes së tyre;

· të përshkruajë me fakte zhvillimin e shoqërisë njerëzore në parahistori dhe territoret e tyre nëpërmjet dëshmive arkeologjike;

· të përshkruajnë rolin e gërmimeve arkelogjike për të nxjerrë në pah vazhdimësinë –iliro-arbërorë-shqiptare;

· të shpjegojnë periudhat historike të vendit dhe rëndësinë e tyre për zhvillimin e industrisë së udhëtimit;

· të shpjegojnë rëndësinë e artit,  kulturës, gjuhës dhe besimit dhe veçoritë që përcjellin;

· të përshkruajnë elementet dallues të kulturës ilire dhe ndikimet që ajo ka patur;

· të përshkruajnë elementet dallues dhe fazat kryesore të kulturës mesjetare në vend;

· të analizojë ndikimet në kulturën  në tonë nga Mesjeta e deri më sot;

· të identifikojnë objektet e ndryshme në arkitekturën shqiptare që pasqyrojnë elemente të ndikimeve të periudhave të ndryshme historike;

· të përshkruajnë veçoritë dhe të përbashkëtat me elementin vendas;

· të analizojë Kulturën e Komanit dhe rëndësinë që ka ajo në të dhënat arkeologjike;

· të identifikojnë sitet arkeologjike në Shqipëri sipas rajoneve;

· të përshkruajnë rëndësinë historike, shoqërore dhe ekonomike të siteve arkeologjike;

· të përshkruajnë rëndësinë e siteve arkeologjike në lidhje me turizmin;

· të shpjegojnë legjislacionin mbi sitet arkeologjike, historike dhe kulturore, funksionin e tij;

· të analizojnë pasurinë kulturore të Shqipërisë dhe rëndësinë e saj shoqërore, ekonomike dhe politike;

· të përshkruajnë pasurinë kulturore, si muzetë, objektet e kultit, objektet etnografike dhe lidhja me turizmin;

· të shpjegojë rëndësinë e kësaj pasurie në qarkullimet turistike në vendin tonë;

· të përshkruajnë periudhat historike dhe veçoritë e secilës prej tyre, për kulturën në Shqipëri dhe ndikimet që kanë patur; 

· të shpjegojnë ndikimet e huaja në kulturën shqiptare, në aspekte të ndryshme të jetës;

 Përmbajtjet e përgjithshme të lëndës “ Historia dhe arkeologjia”, kl. 13–96 orë 
	Tema   1
	Arkeologjia dhe turizmi
	6 orë

	Tema   2
	Gjurmët parahistorike në trojet shqiptare.
	8 orë

	Tema   3
	Origjina dhe trualli historik i ilirëve në gërmimet arkeologjike.
	8 orë

	Tema  4
	Arti, gjuha, kultura dhe besimi në territoret shqiptare 
	10 orë

	Tema  5
	Sitet arkeologjike në rajonin verior dhe verilindor te Shqipërise
	6 orë

	Tema  6
	Sitet arkeologjike në rajonin jugor të Shqipërisë
	14 orë

	Tema  7
	Sitet arkeologjike në rajonin juglindor te Shqipëris
	10 orë

	Tema  8
	Sitet arkeologjike në rajonin perendimor te Shqipërise
	14 orë

	Tema  9
	Legjislacioni dhe pasuria arkeologjike, historike, kulturore. 
	4 orë

	Tema 10
	Pasuria kulturore dhe rëndësia turistike e saj.
	8 orë

	Tema 11
	Ndikimet e huaja në kulturën shqiptare.
	8 orë


IX. Përshkruesit e moduleve të praktikës profesionale të detyruar 
1.  Moduli “Zbatimi i etikës profesionale”
Drejtimi: 
Hoteleri - Turizëm
Profili:
Guidë turistik
Niveli:

IV i KSHK
Klasa:

12
	PЁRSHKRUESI I MODULIT

	Titulli dhe kodi
	ZBATIMI I ETIKËS PROFESIONALE GJATË UDHËRRËFIMIT

	M-13-2028-24

	Qëllimi i modulit
	
	Një modul praktik, që i pajis nxënësit me aftësi praktike të teknikave të komunikimit me klientët, i menaxhimit të emocioneve gjatë udhërrëfimit dhe zbatimit të kodit të etikës. 


	Kohëzgjatja e modulit
	
	90 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1
	Nxënësi komunikon drejtpërdrejtë me vizitorët.
Kriteret e vlerësimit:

Nxënësi duhet të jetë i aftë:

· të përshkruajë rëndësinë e komunikimit të drejtpërdrejtë me vizitorët;

· të përgatisë prezantime dhe të dallojë elementet e një prezantimi si: mjetet vizuale, emocionet, defektet, vëmëndjen;

· të vendosë dhe të arrijë qëllime gjatë prezantimeve;

· të prezantojë veten tek grupi turistik;

· të sigurohet që dëgjohet nga vizitorët; 

· të prezantojë organizatorin e udhëtimit turistik
· të prezantojë tek grupi programin, destinacionin, ndalesat, hotelin, etj, duke përdorur fjalor të kuptueshëm;

· të informojë grupin për kontaktet e udhërrëfyesit, mjetin e transportit, etj,;
· të sqarojë grupin në lidhje me monedhën vendase, veprimeve dhe kursit të këmbimit, etj,;
· të sigurohet që informacioni t’i përcillet të gjithë pjestarëve të grupit turistik;
· të përdorë mikrofon, kufje, etj,; 

· të ndërveprojë me grupin turistik brenda mjediseve të mbuluara si: muzeume, objektet e kultit, etj, duke qendruar përpara grupit turistik;
· të vendosë grupin në një hark 180 gradë përreth tij, për t’u dëgjuar nga të gjithë; 
· të zbatojë teknikat e të dëgjuarit aktiv;

· të ndërtojë fjali, duke eliminuar gabimet retorike, stresin dhe tensionet;
· të kryejë biseda sqaruese dhe argumentuese;

· të bindë bashkëbiseduesit, duke përdorur teknika të argumentimit;

· të analizojë sjelljen vetjake në biseda;

· të ndërtojë modele të ndryshme të komunikimit, bazuar në raste dhe situata të ndryshme.
Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	RN 2 
	Nxënësi zbaton rregullat e komunikimit verbal dhe jo verbal.
Kriteret e vlerësimit:

Nxënësi duhet të jetë i aftë:

· të zbatojë  kodin e veshjes sipas programit, situatave dhe mjedisit;
· të interpretojë sinjalet e gjuhës së trupit në komunikim
· të përdorë me korrektësi, gjuhën e trupit në përputhje me situatën;

· të dëgjojë në mënyre aktive dhe të vëmendshme gjatë një bashkëbisedimi; 

· të përzgjidhë mënyrën e komunikimit sipas veçorive të turistëve dhe grupit turistik;

· të përdori rregullisht teknika të komunikimit profesional;

· të komunikojë në një gjuhë të huaj;

· të përdorë teknikat e animimit (lojëra, gjëegjëza, pyetësor, rrëfim personal etj.)

· të zbatojë teknologjitë e reja për të arritur një komunikim të shpejtë me të tjerët duke u përshtatur me to.

· të përdorë rregullisht terminologjinë teknike ndërkombëtare të udhërrëfyesit;

· të komunikojë në përputhje me parimet e barazisë gjinore, racore, kombëtare, fetare dhe të tjera;

· të komunikojë duke respektuar kulturat e popujve të ndryshëm;

· të përdorë  një fjalor të pasur gjuhësor gjatë komunikimit më vizitorët;

· të marrë informacion të vazhdueshëm mbi problemet dhe të rejat e ditës.
Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	RN 3
	Nxënësi zbaton parimet e punës në grup.

Kriteret e vlerësimit:

Nxënësi duhet të jetë i aftë:

· të zbatojë  saktë parimet e ndërveprimit në grup;
· të japë dhe marrë udhëzime me bashkëpunëtorët për realizimin e detyrës;
· të dëgjohet nga turistët; 
· të përdorë fjalor të saktë; 
· të theksojë mirë fjalët; 
· të përdorë intonacionin e duhur; 
· të përdorë volumin e duhur të zërit;
· të provokojë kuriozitet te vizitorët; 
· të tregojë fakte që evokojnë të kaluarën; 
· të lidhë faktet me një temë specifike;
· të vendosë përherë një raport me grupin;
· të mos nëvleftësojë inteligjencën e grupit;
· të mos mbivlerësojë inteligjencën personale.
Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	RN 4 
	Nxënësi zbaton kodin e etikës së udhërrëfyesit.

Kriteret e vlerësimit:

Nxënësi duhet të jetë i aftë:

· të zbatojë  parimet e etikës profesionale, sipas rregullave;

· të sigurojë  privatësinë e të dhënave sipas legjislacionit përkatës;

· të ruaj integritetin e të dhënave sipas politikave të sigurisë;

· të zatojë rregullat e hierarkisë profesionale në komunikimin me eprorët dhe kolegët;
· të kenë marrdhënie të ndershme me njeri-tjetrin; 

· tw pwrdorin praktika tw ndershme konkurrence;
· të shmangni pwrdorimin e operatorwve të pa licensuar; 

· të ndërtojnë marrëdhënie efikase me operatorët dhe hotelet;
· të zbatojnë kodin global të etikës në turizëm. 

Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- 
	· Ky modul duhet të trajtohet në mjediset e shkollës ose të një agjencie turistike.

· Për realizimin e modulit dhe RN-ve të tij nxënësit punojnë me grupe dhe qarkullojnë sipas një plani rotacioni të hartuar nga mësuesi.

· Ashtu si dhe në ndërmarrje, të njëjtat veprime përsëriten disa herë, dhe secili prej tyre performohet nga grupe të ndryshme nxënësish.

· Mësuesi duhet të përdorë sa më shumë të jetë e mundur demonstrimet konkrete.

· Nxënësit duhet të angazhohen në punë konkrete për të fituar aftësi praktike gjatë komunikimit me klientët, për menaxhimin e emocioneve gjatë udhërrëfimit dhe gjatë zbatimit të kodit të etikës.
· Gjatë vlerësimit të nxënësve, të zbatohet demonstrimi praktik i aftësive të fituara.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

· Mjediset e shkollës ose të biznesit.
· Kompjuter.

· Internet.

· Broshura  udhëtimi dhe materiale promocionale të operatorëve vendas dhe të huaj turistike.

· Materiale informuese të itinerareve dhe guidave brenda dhe jashtë vendit.



2. Moduli “Organizimi i punës” 
Drejtimi: 
Hoteleri - Turizëm

Profili:
Guidë turistik

Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	ORGANIZIMI I PUNËS 
	M-13-2029-24

	Qëllimi i modulit
	
	Një modul praktik, që i pajis nxënësit me aftësi praktike për të zbatuar etapat e planifikimit dhe organizimit të punës të udhërrëfyesit turistik sipas programit të udhëtimit.


	Kohëzgjatja e modulit
	
	 90 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1
	Nxënësi përgatit mjetet, materialet dhe pajisjet e punës.
Kriteret e vlerësimit:

Nxënësi duhet të jetë i aftë:

· të planifikojë mjetet, pajisjet dhe materialet e punës sipas llojit të programit.

· të përzgjedhë mjetet e punës të udhërrëfyesit turistik sipas programit.
· të kontrollojë funksionalitetin e pajisjeve të punës.

· të përdorë mjetet dhe pajisjet punës të udhërrëfyesit turistik sipas manualit.
· të përdorë Teknologjinë e Informacionit dhe Komunikimit (kompjuter, intranet, internet, aplikacione, etj,.), gjatë planifikimit të punës.
· të zbatojë rregullat e higjienës referuar kodit të etikës.

Instrumentet e vlerësimit:

· Vëzhgim me listë kontrolli.


	RN 2 
	Nxënësi zbaton etapat e organizimit të punës.
Kriteret e vlerësimit:

Nxënësi duhet të jetë i aftë:

· të kontrollojë paraprakisht kalendarin e punës (agjendën).

· të shqyrtojë zbatueshmërinë e programit sipas itinerarit të propozuar.

· të propozojë ndryshime të programit sipas nevojës, duke argumentuar arsyet objektive të ndryshimit.

· të marrë në dorëzim programin dhe dokumentacionin shoqërues sipas listës së kontrollit.

· të përditësojë listën e kontakteve të bashkëpunëtorëve sipas programit/itinerarit.

· të bashkërendojë (koordinojë) punën me bashkëpunëtorët e tjerë sipas programit/itinerarit.

· të raportojë rregullisht tek Tour Operatori;

· të zbatojë rregullat e higjienës referuar kodit të etikës.

Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	RN 3
	Nxënësi përdor hartat turistike.

Kriteret e vlerësimit:

Nxënësi duhet të jetë i aftë: 

· të lexojë saktë hartat e ndryshme të Shqipërisë;

· të përdorë saktë hartat të Shqipërisë; 
· të lokalizojë saktë pikat kufitare të hyrjes dhe daljes nga Shqipëria dhe territoreve jashtë saj; 
· të lokalizojë saktë në hartë pikat më të rëndësishme turistike në Shqipëri dhe territoreve jashtë saj; 
· të lokalizojë me saktësi zonat me vlera kulturore, historike, fetare dhe arkeologjike shqiptare;
· të ndërtojë itinerare grafikë, bazuar në kërkesën e klientit;

· të përshkruajë saktë rrugën drejt një destinacioni të kërkuar turistik;

· të përdorë saktë shkallën e hartës për llogaritjen e largësive;

· të specifikojë në hartë kilometrat e duhur nga nisja deri në destinacion;

· të prezantojë saktë në hartë itineraret për ti ofruar te klienti; 

· të përdorë saktë busullën për t’u orientuar në natyrë;
· të përdorë saktë teknikat e orientimit sipas elementeve të natyrës (yjet, dielli, pemët, bimët, kafshët, etj,.).

Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	RN 4 
	Nxënësi dokumenton veprimtarinë që do të kryhet.
Kriteret e vlerësimit:

Nxënësi duhet të jetë i aftë:

· të përgatitë me saktësi dhe përpikmëri dokumentacionin e nevojshëm.
· të përgatitë raportet sipas formës (narrative, analitike, teknike, incidentit etj)
· të raportojë në mënyrë të qartë dhe koncize për ecurinë e udhëtimit. 

· të raportojë në kohë reale për çdo rast incidenti.
· të ruajë dhe arkivojë dokumentacionin për qëllime administrative.
Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- 
	· Ky modul duhet të trajtohet në kabinetin e guidës turistike të pajisur me internet dhe mjetet e pajisjet përkatëse për kryerjen e kësaj veprimtarie si dhe mjedise reale të punës në biznes.

· Për realizimin e modulit dhe RN-ve të tij nxënësit punojnë me grupe dhe qarkullojnë sipas një plani rotacioni të hartuar nga mësuesi. Rekomandohen dhe vizita në biznese që ofrojnë shërbim të guidës turistike.
· Ashtu si dhe në ndërmarrje, të njëjtat veprime përsëriten disa herë, dhe secili prej tyre performohet nga grupe të ndryshme nxënësish.

· Mësuesi duhet të përdorë sa më shumë të jetë e mundur demonstrimet konkrete.

· Nxënësit duhet të angazhohen në punë konkrete për të organizuar vendin e mjetet e punës, të përdorë TIK në shërbim të veprimtarisë, të hartojë planin ditor të punës, të përcaktojë përparësitë e ditës sipas planit, të strukturojë informacion për ecurinë e punës, të menaxhojë kohën sipas objektivave ditore, të raportojë sistematikisht për mbarëvajtjen e punës sipas hierarkisë.
· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit d.o të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike.

· Mjetet dhe pajisjet përkatëse në mbështetje të çështjeve që trajtohen në modul (harta, busulla, navigatorë, aplikacione etj.)
· Broshura  udhëtimi dhe materiale promocionale të operatorëve vendas dhe të huaj turistike. 
· Manuale, udhëzues dhe materiale të shkruara në mbështetje të çështjeve që trajtohen në modul.



3.  Moduli “Zhvillimi i qëndrueshëm”
Drejtimi: 
Hoteleri - Turizëm

Profili:
Guidë turistik

Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	ZHVILLIMI I QËNDRUESHËM

	M-13-2030-24

	Qëllimi i modulit
	
	Një modul praktik që i pajis nxënësit me aftësi për të kryer veprimtari që synojnë të plotësojnë kërkesat e komuniteteve dhe ekosistemeve aktuale, pa kompromentuar nevojat e gjeneratave të ardhme dhe që mbajnë parasysh praktika mjedisore dhe social ekonomike dhe ndikimet e tyre.



	Kohëzgjatja e modulit
	
	72 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1
	Nxënësi respekton politikat e biznesit lidhur me zhvillimin e qëndrueshëm.
Kriteret e vlerësimit:

Nxënësi duhet të jetë e/i aftë:

· Të interpretojë saktë planin e zhvillimit të qëndrueshëm të biznesit;

· Të evidentojë qartë problemet që pengojnë realizimin e planit të zhvillimit të qendrueshëm gjatë veprimtarisë në terren;

· Të trajtojë në formë të përshtatshme ankesat e klientëve që lidhen me zhvillimin e qendrueshëm;

· Të raportojë në mënyrë të plotë dhe të qartë mbi probleme të evidentuara gjatë veprimtarisë që lidhen me zhvillimin e qendrueshëm;

· Të vlerësojë saktë konsumin e energjisë gjatë udhëtimit;

· Të zbatojë politikën e biznesit lidhur me CO2.

Instrumentet e vlerësimit:

· Pyetje përgjigje me gojë.

· Pyetje përgjigje me shkrim.


	RN 2 
	Nxënësi respekton të drejtat njerëzore të furnitorëve të shërbimeve dhe aktorëve lokalë. 

Kriteret e vlerësimit:

Nxënësja/i duhet të jetë i aftë:

· të respektojë kontratat e shërbimit me furnitorët;
· të tregojë rrespekt në kontakt me komunitetet, aktorët lokalë, furnitorët e shërbimeve me të cilët është në kontakt gjatë veprimtarive;
· të respektojë normat sociale dhe morale të komuniteteve ku ushtron veprimtari;
· të instruktojë qartë klientët për respektimin e komuniteteve lokale, kulturës dhe mjedisit të tyre shoqëror;
· të konsumojë në bizneset lokale produkte dhe pije të zonës, duke mbështetur këto biznese;
· të instruktojë qartë klientët të blejnë nga artizanët lokalë dhe jo produkte të importuara;
· të instruktojë qartë klientët që të pyesin para se të kryejnë veprime të caktuara, të cilat mund të mos jenë në përpthje me normat sociale lokale të zonës;
· të dokumentojë dhe raportojë saktë çdo akt, i cili cënon në çfarëdo forme të drejtat njerëzore në zonat ku ushtrohet veprimtaria turistike (shfrytëzimin e fëmijëve, punën e detyruar, trafikun njerëzor, punën e papaguar, etj,.).
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RN 3
	Nxënësi respekton të drejtat e vizitorëve
Kriteret e vlerësimit:

Nxënësja/i duhet të jetë e/i aftë:

· të zbatojë me përpikmëri kontratat me vizitorët;
· të respektojë rregullat e kodit të sjelljes me vizitorët;
· të plotësojë në kohë reale pyetësorë mbi kënaqësinë e klientëve gjatë udhëtimit; 
· të ndërmarrë në kohë reale veprime për të rritur kënaqësinë e vizitorëve;

· të korrigjojë problemet e evidentuara gjatë udhëtimit.
· të zbatojë rregullat e higjienës, të mbrojtjes në punë dhe të ruajtjes së mjedisit gjatë respektimit të të drejtave të vizitorëve.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.
· Vëzhgim me listë kontrolli.


	RN 4
	Nxënësi merr pjesë në zhvillimin e produkteve të qëndrueshme.
Kriteret e vlerësimit:

Nxënësja/i duhet të jetë e/i aftë:

· të vlerësojë saktë elementë të itinerareve turistike, të cilët ndikojnë në zhvillimin e qendrueshëm;
· të përzgjedhë siç duhet mjetin e transportit i cili siguron më pak konsum karburanti dhe emetim të co2
· të përzgjedhë itinerarin më të shkurtër;
· të planifikojë përdorimin e mjeteve lokale të transportit në përputhje me programin;
· të planifikojë blerjen e shërbimeve të restorantit nga prodhuesit lokalë;
· të planifikojë sigurimin e materialeve dhe pajisjeve me shumë përdorime dhe të riciklueshme.
· të zbatojë rregullat e higjienës, të mbrojtjes në punë dhe të ruajtjes së mjedisit.
Instrumentet e vlerësimit:

· Pyetje përgjigje me gojë dhe shkrim.
· Vëzhgim me listë kontrolli.


	RN 5
	Nxënësi minimizon ndikimet e dëmshme në biodiversitet, ekosisteme dhe mjedisin natyror gjatë udhëtimit.
Kriteret e vlerësimit:

Nxënësja/i duhet të jetë e/i aftë:

· të sigurojë që vepritaria e saj/tij minimizon dëmtimin e natyrës, biodiversitetit dhe ekosistemeve;
· të zbatojë saktë 7 parimet e “leave no trace center for outdoor ethics” (Mos lini asnje gjurme në natyre);
· të informohet në kohë dhe plotësisht lidhur me treguesit lokalë të ndryshimeve klimatike dhe ndikimin e tyre në ekosistemet, komunitetet dhe në shtimin e rreziqeve për ushtrimin e aktiviteteve për shkak të tyre;
· të hartojë saktë rekomandime për partnerët lokalë dhe monitorojë praktikat e tyre;
· të eliminojë plasikën një përdorimshe;
· të instruktojë qartë klientët për të përdorur shishe që përsoren shumë herë dhe përdorin ujin e rrjetit në rastet që është i pijshëm;
· të instruktojë qartë klientët, që të përdorin pajisje kampingu të ripërdorshme;
· të instruktojë qartë klientët, që të mos shpërdorojnë ushqimin dhe mos marrin më shumë ushqime se sa nevojiten.
· të zbatojë rregullat e higjienës, të mbrojtjes në punë dhe të ruajtjes së mjedisit.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RN 6 
	Nxënësi kujdeset për mirëqenien e kafshëve dhe raporton abuzimet me to.

Kriteret e vlerësimit:

Nxënësja/i duhet të jetë e/i aftë :

· të vlerësojë qartë rolin e turizmit në mirëqenien e kafshëve;
· të zbatojë saktë kriteret e “Global Sustainable Tourism Council” (GSTC) (Këshilli Global i Turizmit të Qëndrueshëm) për mbrojtjen e kafshëve;
· të raportojë në kohë abuzime me kafshët dhe tregtimin e tyre;
· të sensibilizojë aktivisht partnerët dhe furnitorët lokalë të shërbimeve për mbrojtjen e kafshëve dhe ndalimin e abuzimit me to.
· të zbatojë rregullat e higjienës, të mbrojtjes në punë dhe të ruajtjes së mjedisit, gjatë kujdesit për mirëqenien e kafshëve.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.
· Vëzhgim me listë kontrolli.


	RN 7 
	Nxënësi zbaton marëveshjet lokale dhe ndërkombëtare mbi tregtimin ilegal të veprave të artizanatit dhe kafshëve të egra.

Kriteret e vlerësimit:

Nxënësi duhet të jetë i aftë:

· Të zbatojë saktë marëveshjet ndërkombëtare që pengojnë tregtimin e veprave origjinale të artizanatit, antikiteteve, gjetjeve arkeologjike dhe kafshëve;
· Të aplikojë saktë, sipas rastit procedurat e raportimit të tregtimit të paligjshëm të veprave origjinale të artizanatit, antikiteteve, gjetjeve arkeologjike, kafshëve të egra, etj,.;

· Të udhëzojë qartë pjesëmarrësit gjatë aktiviteteve turistike për të mos rënë pre e këtyre tregtimeve të paligjshme.

· Të udhëzojë qartë pjesëmarrësit gjatë aktiviteteve turistike, të mos marrin materiale nga sitet arkeologjike;

· Të udhëzojë qartë pjesëmarrësit gjatë aktiviteteve turistike,

      të mos blenë diçka që mund të kontribuojë në përdorimin e     

      paqendrueshëm të burimeve të destinacionit,etj,.

Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RN 8 
	Nxënësi ngre nivelin e vet profesional në aspektin e qëndrueshmërisë.
Kriteret e vlerësimit:

Nxënësi duhet të jetë i aftë:

· të marrë pjesë aktivisht në trajnime dhe shkëmbime eksperience lidhur me turizmin e qendrueshëm;
· të aktivizohet në forume dhe grupe pune, lidhur me turizmin e qendrueshëm;
· të shkëmbejë në kohë reale eksperienca me aktorë të tjerë të interesuar në turizmin e qendrueshëm;
· të ndërmarrë veprimtari komunitare në funksion të zhvillimit të turizmit të qendrueshëm.
Instrumentet e vlerësimit:

· Pyetje përgjigje me gojë 
· Pyetje përgjigje me shkrim.
· Pune me projekte.


	Udhëzime për zbatimin e modulit dhe për vlerësimin e nxënësve
	- 
	- Instruktori i praktikës duhet të përdorë sa më shumë të jetë e mundur shpjegimet të ilustruara me materiale pamore dhe me objekte konkrete. 

- Nxënësit duhet të angazhohen në veprimtari konkrete në klasë mësimore dhe në terren. Atyre duhet ti jepen detyra për të vlerësuar mundësitë dhe veprimet konkrete që duhet të kryejnë gjatë udhëtimit për të siguruar zhvillimin e qendrueshëm të turizmit.
- Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike që parashikohen në këtë modul.
- Realizimi i pranueshëm i modulit do të konsiderohet arritja e kënaqshme e të gjitha kritereve të realizimit, të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset dhe materialet e mëposhtme:

· Klasë mësimore e pajisur me mjete dhe materiale pamore;

· Kompiutera të lidhur në internet;

· Kriteret e qendrueshmërisë të përdorura nga Global Sustainable Tourism Council (GSTC)
· Botimet e “Leave no Trace Center for Outdooe Ethics“.
· Përmbledhje legjislacioni lidhur me turizmin dhe institucionet që ushtrojnë veprimtari në fushën e udhëtimeve dhe turizmit në vend. 



4. Moduli “Komunikimi në gjuhën angleze në hoteleri - turizëm -2
Drejtimi:     Hoteleri - Turizëm

Profilet:       Shërbime të udhëtimit dhe turizmit.

Niveli:          IV i KSHK  

Klasa:          12 

	                                                     PËRSHKRUESI I MODULIT

	Titulli dhe Kodi
	KOMUNIKIMI NË GJUHËN ANGLEZE NË HOTELERI - TURIZËM - 2


	M-13-1817-22

	Qëllimi i modulit


	
	Një modul që aftëson nxënësit për të komunikuar me etikë profesionale, në gjuhën angleze, gjatë kryerjes së veprimtarive profesionale në veprimtaritë e ndryshme të hoteleri-turizmit.



	Kohëzgjatja e modulit


	
	36 orë mësimore



	Niveli i parapëlqyer 

për pranim
	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.




	Rezultatet e të  nxënit (RN) dhe proçedurat e vlerësimit
	
	RN 1 
	Nxënësi komunikon në anglisht, ballë për ballë me klientin, gjatë veprimtarive profesionale.

Kriteret e vlerësimit:                                     

Nxënësi duhet të jetë i aftë:

· të komunikojë gjatë mikpritjes së klientit

· të komunikojë gjatë marrjes së informacioneve të nevojshme nga klienti.

· të komunikojë me klientin për nevojat dhe kërkesat e veçanta.

· të komunikojë me klientin gjatë marrjes se kerkeses  per shërbime te ndryshme. 

· të informojë klientin ne lidhje me shërbimet që ofrohen. 

· të informojë klientin ne lidhje me aspektet financiare dhe pagesat për shërbimet që ofrohen. 

· të informojë klientin ne lidhje me kujdesin dhe rreziqet e mundëshme.

· të orientoje klientin për veprimtari të ndryshme që zhvillohen në rajon.

· të informojë klientin në lidhje me objektet e trashëgimisë kulturore dhe historike në rajon.

· të komunikojë me klientin gjatë shoqërimit të tij. 

· të komunikojë me klientin gjatë kryerjes së shërbimeve te ndryshme. 

· të komunikojë me klientin për pagesat e shërbimeve të marra. 

· të komunikojë me klientin për aspekte të ndryshme që lidhen me shërbimet e ofruara. 

· të komunikojë me klientin për marrjen e përshtypjeve të tyre në lidhje me shërbimet e marra. 

· të komunikojë me klientin gjatë përcjelljes së tij.

· të komunikojë me klientin duke zbatuar rregullat e gjuhës së trupit.

· të komunikojë me etikë profesionale me klientin.

Instrumentet e vlerësimit
· Pyetje përgjigje me gojë.
· Vëzhgim me listë kontrolli. 


	RN 2 
	Nxënësi komunikon me shkrim, në anglisht, gjatë veprimtarisë profesionale.

Kriteret e vlerësimit:                                     

Nxënësi duhet të jetë i aftë:

- të përgatitë dokumente pune. 

- të plotësojë formate pune.

- të interpretojë dokumentacionin e shkruar.

- të interpretojë mesazhet e marra

- të kthejë përgjigje me shkrim.

- të komunikojë me shkrim me e-mail
- të komunikojë me shkrim nëpërmjet Ëhatsapp
- të komunikojë me shkrim nëpërmjet Instagram
- të komunikojë me shkrim nëpërmjet Facebook

- të komunikojë me shkrim me platforma dixhitale profesionale.

- të komunikojë me shkrim, duke zbatuar rregullat e komunikimit zyrtar.

- të komunikojë me shkrim, duke zbatuar rregullat e komunikimit gjysëm-zyrtar.

- të komunikojë me shkrim, duke zbatuar rregullat e komunikimit jozyrtar.

- të komunikojë me shkrim, duke zbatuar rregullat e drejtëshkrimit në gjuhën angleze.

· të komunikojë me shkrim, duke zbatuar rregullat e etikës profesionale.

Instrumentet e vlerësimit
· Pyetje përgjigje me gojë.
· Vëzhgim me listë kontrolli. 


	RN 3  
	Nxënësi komunikon me telefon, në anglisht, gjatë veprimtarisë profesionale.

Kriteret e vlerësimit:                                     

Nxënësi duhet të jetë i aftë:

· të mirëpresë telefonatën e klientit.

· të marrë informacion nga klienti, në telefon.

· të komunikojë me klientin në telefon, për nevojat dhe kërkesat e veçanta të tij.

· të interpretojë informacionin e marrë me telefon, nga klienti.

· të komunikojë me klientin në telefon, gjatë marrjes se kerkeses per shërbime te ndryshme. 

· të informojë klientin me telefon, ne lidhje me shërbimet që ofrohen. 

· të informojë klientin me telefon, ne lidhje me aspektet financiare dhe pagesat për shërbimet që ofrohen. 

· tё negocioje me klientin me telefon, per sherbimet që ofrohen dhe çmimet e tyre.  

· të informojë klientin me telefon, në lidhje me kujdesin dhe rreziqet e mundëshme.

· të orientoje klientin me telefon, për veprimtari të ndryshme që zhvillohen në rajon.

· të informojë klientin me telefon, në lidhje me objektet e trashëgimisë kulturore dhe historike në rajon.

· të komunikojë me klientin me telefon, për aspekte të ndryshme që lidhen me shërbimet e ofruara. 

· të komunikojë me klientin me telefon, për marrjen e përshtypjeve të tyre në lidhje me shërbimet e ofruara. 

· të komunikojë me telefon, me klientin, me etikë profesionale.
Instrumentet e vlerësimit
· Pyetje përgjigje me gojë.
· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve.
	
	· Ky modul duhet të trajtohet në klasa mësimore si dhe në mjediset e praktikave profesionale të shkollës, të pajisjura me mjetet e duhura. 

· Ky modul mund të trajtohet edhe në mjedise reale të punës në bizneset e sektorit të hoteleri turizmit, me klientë realë.

· Nxënësit duhet të angazhohen në veprimtari konkrete për të komunikuar në gjuhën angleze gjatë kryerjes së shërbimeve të ndryshme në sektorin e hoteleri turizmit.
· Mësuesi i modulit duhet të demonstrojë shembuj të komunikimit në gjuhën angleze gjatë veprimtarive praktike në sektorin e hoteleri turizmit, sikurse parashikohen në modul. 
· Rekomandohet të përdoren sa më shumë metodat e lojës me role dhe të simulimit, në lidhje me aspektet e komunikimit në gjuhën angleze, në veprimtaritë e sektorit të hoteleri turizmit. 

· Mësuesi i modulit duhet të moderojë seanca të diskutimeve në grup, në lidhje me veprimtaritë e komunikimit në gjuhën angleze, të kryera më parë.

· Mësuesi i modulit duhet të theksojë faktin që, jo vetëm përdorimi i gjuhës angleze, korrekte dhe me terminologjinë e duhur, por edhe etika e komunikimit është pjesë e rëndësishme e veprimtarisë së suksesshme në fushën e hoteleri turizmit. 

· Mësuesi i modulit duhet të japë detyra shtëpie për nxënësit, që ata të studiojnë aspekte të komunikimit dhe të fjalorit në gjuhën angleze, që përdoren në veprimtari të ndryshme profesionale, në sektorin e hoteleri turizmit.

· Gjatë vlerësimit të nxënësve duhet t’i vihet theksi verifikimit të shkallës së arritjeve në lidhje me komunikimin korrekt dhe me etikën e duhur në gjuhën angleze, në veprimtaritë profesionale të sektorit të hoteleri turizmit.
· Realizimi i pranueshëm i modulit do të konsiderohet arritja e kënaqshme e të gjitha kritereve të realizmit të specifikuara për çdo rezultat të të mësuarit. 


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, mjetet, pajisjet dhe materialet e mëposhtme:

- Mjedise të ndryshme, reale ose të simuluara, që kanë të bëjnë me veprimtaritë profesionale në sektorin e hoteleri turizmit.

- Orenditë, mjetet, pajisjet dhe materialet e nevojshme për shërbimet në sektorin e hoteleri turizmit.

- Pajisje elektronike me programet e nevojshme të komunikimit.

- Kompleti i ndihmës së shpejtë.

- Fjalorë frazeologjikë të gjuhës angleze.

- Adresa interneti që trajtojnë aspekte të komunikimit në gjuhën angleze në sektorin e hoteleri turizmit.

- Manuale, udhëzuesa, formate dokumentash, materiale informuese, materiale të shkruara në gjuhën angleze, në mbështetje të çështjeve që trajtohen në modul.




5.  Moduli “Promovimi i destinacionit”
Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	PROMOVIMI I DESTINACIONIT
	M-13-2031-24

	Qëllimi i modulit
	
	Një modul praktik që aftëson nxënësit për të promovuar destinacionin turistik nëpërmjet teknikave të ndryshme të marketingut.


	Kohëzgjatja e modulit
	
	36  orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1 
	Nxënësi kryen promovimin natyror të destinacionit turistik.

Kriteret e vlerësimit:

Nxënësi duhet të jetë i aftë:

· të promovojë pasurinë natyrore të destinacionit turistik; 

· të promovojë trashëgiminë natyrore, florën dhe faunën, etj, të destinacionit turistik;

· të promovojë/ vërë në dukje rëndësinë e vlerave të veçanta natyrore të destinacionit turistik;

· të identifikojë elementet e mjedisit natyror dhe demografik të destinacionit turistik që i japin vlerën unike atij; 
· të rendisë strukturat përgjegjëse për promovimin natyror të destinacionit turistik;

· të zbatojë rregullat e higjienës, të mbrojtjes në punë dhe të ruajtjes së mjedisit.

Instrumentet e vlerësimit:

- Pyetje përgjigje me gojë.
· Vëzhgim me listë kontrolli.


	RN 2 
	Nxënësi kryen promovimin kulturor e historik të destinacionit turistik.

Kriteret e vlerësimit:

Nxënësi duhet të jetë i aftë:

· të promovojë pasurinë kulturore dhe historike të vendit/ destinacionit turistik; 

· të përshkruajë mënyrat e ndërveprimit në ambjentet publike, sociale, ekonomike, etj;

· të promovojë/ vërë në dukje rëndësinë e vlerave të veçanta të destinacionit;

· të prezantojë traditat kulturore të destinacionit turistik;

· të rendisë strukturat përgjegjëse për promovimin kulturor e historik të  destinacionit;

· të zbatojë rregullat e higjienës, të mbrojtjes në punë dhe të ruajtjes së mjedisit.
Instrumentet e vlerësimit:

- Pyetje përgjigje me gojë.
- Vëzhgim me listë kontrolli.


	RN 3 
	Nxënësi zbaton teknikat e promovimit dhe marketingut për destinacionin turistik. 

Kriteret e vlerësimit:

Nxënësi duhet të jetë i aftë:

· të përdorë aftësitë digjitale për promovimin e destinacionit turistik;

· të përdorë teknikat e duhura për promovimin e destinacionit turistik;

· të zbatojë parimet e marketingut në turizëm, gjatë promovimit të destinacionit turistik;

· të përdorë mjete të ndryshme për promovimin e destinacionit (kanalet e komunikimit audio, video, printime, mediat sociale dhe platfotmat digjitale);

· të prezantojë destinacionin turistik nëpërmjet teknikave të ndryshme të promovimit dhe marketingut;
· të zbatojë rregullat e higjienës, të mbrojtjes në punë dhe të ruajtjes së mjedisit.

Instrumentet e vlerësimit:

- Pyetje përgjigje me gojë.
- Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- -
	· Ky modul duhet të trajtohet në kabinetin e guidës turistike të pajisur me internet dhe mjetet përkatëse për kryerjen e kësaj veprimtarie si dhe mjedise reale të qyteteve, fshatrave apo në vende të hapura arkeologjike, historike.

· Rekomandohen dhe vizita në biznese që ofrojnë shërbim të guidës turistike.

· Mësuesi duhet të përdorë sa më shumë të jetë e mundur demonstrimet konkrete të teknikave të promovimit, prezantimit dhe përdorimit të mjeteve dhe teknikave përkatëse të marketingut. 

· Nxënësit duhet të angazhohen në veprimtari konkrete pune,  fillimisht në mënyrë të mbikëqyrur dhe më pas në mënyrë të pavarur për të kryer promovimin e destinacionit turistik. Ata duhet të nxiten të diskutojnë në lidhje me veprimtaritë që kryejnë. Rekomandohet të përdoret metoda e lojës me role.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike për të përgatitur dokumentet e nevojshme.

· Harta, atlas, materiale kancelerie.

· Manuale, udhëzues, broshura dhe materiale të shkruara në mbështetje të çështjeve që trajtohen në modul.



6.  Moduli “Menaxhimi gjatë guidimit 1” 

Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	MENAXHIMI GJATË GUIDIMIT 1
	M-13-2032-24

	Qëllimi i modulit
	
	Një modul praktik që aftëson nxënësit për të zbatuar teknikat dhe

procedurat e nevojshme në pritjen, regjistrimin në strukturën akomoduese, transferimin dhe përcjelljen e një grupi turistik.


	Kohëzgjatja e modulit
	
	108 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1 
	Nxënësi kryen procedurat e pritjes së grupit turistik.

Kriteret e vlerësimit:

Nxënësi duhet të jetë i aftë:

· të komunikojë paraprakisht me strukturat përkatëse pranë vendmbërritjeve; 

· të verifikojë sipas rregullit informacionin mbi mbërritjen

e grupit;

të marrë vendim për të kryer ndryshime në program në raste vonesash;

· të konfirmojë sipas rregullit me transportuesin për kohën

dhe vendin e saktë të pritjes në terminal (aeroport, port,

tren, stacion autobusi) apo vende të tjera;

· të përdorë teknikat identifikuese për të mundësuar turistët të dallojnë guidën e tyre turistike;

· të përdorë mjediset e përshtatshme në terminal për të bashkuar grupin;

· të verifikojë, sipas rregullit, listën e plotë të emrave për të

regjistruar personat e mbërritur, mungesat dhe komentet;

· të sigurohet, sias procedurave bazë, që të gjitha bagazhet

janë transportuar deri tek mjeti i transportit;

· të kryejë, sipas rregullit, procedurat në rastet e humbjes së bagazheve;

· të komunikojë, sipas rregullave të komunikimit, gjatë pritjes dhe përcjelljes me turistët për të inkurajuar ndjenja pozitive dhe vullnet të mirë te ata;

· të kryejë sipas rregullit dhënien e informacionit dhe

këshillave gjatë transportimit nga terminali në hotel;

· të zbatojë protokollin e veçantë në rast se shoqëron një ose më shumë persona me aftësi speciale.

· të zbatojë rregullat e higjienës, të mbrojtjes në punë dhe të ruajtjes së mjedisit.

Instrumentet e vlerësimit:

- Pyetje përgjigje me gojë.
· Vëzhgim me listë kontrolli.


	RN 2 
	Nxënësi asiston grupin turistik gjatë regjistrimit në strukturat akomoduese. 

Kriteret e vlerësimit:

Nxënësi duhet të jetë i aftë:

· të informojë turistët mbi procedurat e akomodimit për të minimizuar konfuzionin dhe vonesat për t’u akomoduar;

· të komunikojë me hotelin për shkarkimin e bagazheve;

· të asistojë në procedurat për regjistrimin në hotel të turistëve;

· të koordinojë me recepsionin për regjistrimin e grupit

sipas marrëveshjes me agjencinë apo kërkesave të çastit;

· të koordinojë me stafin e hotelin për lehtësimin e

vështirësive të komunikimit gjuhësor;

· të koordinojë me hotelin për të lehtësuar transportimin e

bagazheve në dhomat e klientëve;

· të informojë grupin në lidhje me vijimin e programit;
· të pajisë me program të gjithë grupin dhe të sigurohet që nuk ka asnjë paqartësi apo ndryshim;
· të zbatojë rregullat e higjienës, të mbrojtjes në punë dhe të ruajtjes së mjedisit.
Instrumentet e vlerësimit:

- Pyetje përgjigje me gojë.

· Vëzhgim me listë kontrolli.


	RN 3 
	Nxënësi realizon transferimin dhe përcjelljen e grupit

turistik.

Kriteret e vlerësimit:

Nxënësi duhet të jetë i aftë:

· të verifikojë sipas rregullit detajet e udhëtimit të kthimit të grupit, para fillimit të transferimit nga hoteli;

· të reflektojë ndryshimet në program sipas rregullit;

· të organizojë turistët për nisje nga hoteli, për të minimizuar humbjet e kohës në hollin e hotelit.;

· të përdorë listat e turistëve me të gjitha detajet për turistët

që largohen;

· të këshillojë turistët për të verifikuar marrjen e bagazheve, sendeve personale, biletave, pasaportave, etj. nga struktura akomoduese;

· të këshillojë për procedura të tjera në aeroport, kërkesat për blerjet pa taksa (duty free), etj,.

· të marrë përshtypjet mbi produktet e shërbimet e ofruara;

· të delegojë saktë përshtypjet e klientëve tek Tour operatori agjencia; 

· të praktikojë procedurat e rregullta të check- in dhe chek –out në terminalet e transportit;

· të zbatojë rregullat e higjienës, të mbrojtjes në punë dhe të ruajtjes së mjedisit gjatë transferimit dhe përcjelljes së grupit turistik.

Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	RN 4 
	Nxënësi mban marrëdhënie me furnitorët e shërbimeve.
Kriteret e vlerësimit:

Nxënësi duhet të jetë i aftë:

· të krijojë kontakte profesionale me furnitorët e shërbimeve. 
· të komunikojë profesionalisht me furnitorët përmes email-eve, telefonatave dhe takimeve.
· të identifikojë dhe zgjidhë problemet që lindin gjatë bashkëpunimit me furnitorët.
· të demonstrojë sjellje etike dhe të besueshme në të gjitha marrëdhëniet me furnitorët e shërbimeve.
· të vlerësojë performancën e furnitorëve, bazuar në feedback-un e klientëve dhe kritereve të tjera të përcaktuara.
· të përgatitë raporte të detajuara mbi bashkëpunimet dhe performancën e furnitorëve.
Instrumentet e vlerësimit:

- Pyetje përgjigje me gojë.

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- -
	· Ky modul duhet të trajtohet në kabinetin e guidës turistike të pajisur me internet dhe mjetet përkatëse për kryerjen e kësaj veprimtarie si dhe mjedise reale të qyteteve, fshatrave apo në vende të hapura arkeologjike, historike.

· Rekomandohen dhe vizita në biznese që ofrojnë shërbim të guidës turistike.

· Mësuesi duhet të përdorë sa më shumë të jetë e mundur demonstrimet konkrete të teknikave të komunikimit, prezantimit dhe përdorimit të mjeteve dhe teknikave përkatëse. 

· Nxënësit duhet të angazhohen në veprimtari konkrete pune,  fillimisht në mënyrë të mbikëqyrur dhe më pas në mënyrë të pavarur për të zbatuar teknikat dhe procedurat e nevojshme në pritjen, rregjistrimin në strukturën akomoduese, transferimin dhe përcjelljen e një grupi turistik. Ata duhet të nxiten të diskutojnë në lidhje me veprimtaritë që kryejnë. Rekomandohet të përdoret metoda e lojës me role.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike për të përgatitur dokumentet e nevojshme.
· Manuale, udhëzues dhe materiale të shkruara në mbështetje të çështjeve që trajtohen në modul.



7.  Moduli “Menaxhimi gjatë guidimit 2” 

Drejtimi: 
Hoteleri - Turizëm

Profili:
Shërbime të udhëtimit dhe turizmit

Niveli:

IV i KSHK
Klasa:

13

	PЁRSHKRUESI I MODULIT

	Titulli dhe kodi
	MENAXHIMI GJATË GUIDIMIT 2
	M-13-2033-24

	Qëllimi i modulit
	
	Një modul praktik, që i pajis nxënësit me aftësi për të përdorur teknikat e menaxhimit të kohës, krizave, konflikteve dhe situatave të paparashikuara, si dhe të informojë vizitorët për aspekte të sigurisë dhe elementë kulturorë dhe socialë të zonës sipas llojit të destinacionit.



	Kohëzgjatja e modulit
	
	96 orë mësimore


	Niveli i parapëlqyer 

për pranim


	
	Nxënësit duhet të kenë përfunduar klasën e 12, të profilit mësimor “Guidë turistike”, Niveli IV I KSHK.



	Rezultatet e të nxënit (RN) dhe proçedurat e vlerësimit
	
	RN 1 
	Nxënësi menaxhon kohën gjatë zbatimit të programit turistik.
Kriteret e vlerësimit:

Nxënësi duhet të jetë i aftë:

· të kontrollojë prezencën e grupit sipas listës emërore, para çdo nisje;
· të nformojë grupin për oraret dhe pikat e takimit;
· të menaxhojë me përpikmëri kohën për të respektuar afatet e caktuara të programit turistik;
· të asistojë grupin gjatë kryerjes së vizitave në përmbushje të itenerarit, sipas nevojës;
· të realizojë me përpikmëri programin turistik;
· të zbatojë rregullat e higjienës, të mbrojtjes në punë dhe të ruajtjes së mjedisit gjatë menaxhimit të kohës për zbatimin e programit turistik.
Instrumentet e vlerësimit:
· Pyetje përgjigje me gojë.

· Vëzhgim me listë kontrolli.


	RN 2 
	Nxënësi përdor teknikat e menaxhimit të krizave, konflikteve dhe situatave të paparashikuara. 

Kriteret e vlerësimit:

Nxënësi duhet të jetë i aftë:

· të menaxhojë situata të paparashikuara sipas procedurave përkatëse; 

· të marrë masa për parandalimin e konflikteve duke adresuar çështjet në kohë dhe me paanësi;
· të menaxhojë me qetësi/gjakftohtësi konfliktet kur lindin; 

· të krijojë klimë miqësore në grup sipas rregullave të komunikimit;

· të komunikojë në mënyrë të vazhdueshme me grupin;

· të përdorë rregullat e komunikimit dhe asistencës ndaj personave me aftësi ndryshe;
· të zbatojë rregullat e higjienës, të mbrojtjes në punë dhe të ruajtjes së mjedisit gjatë përdorimit të teknikave për menaxhimin e  krizave, konflikteve dhe situatave të paparashikuara.
Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	RN 3 
	Nxënësi informon për aspekte të sigurisë sipas llojit të destinacionit. 

Kriteret e vlerësimit:

Nxënësi duhet të jetë i aftë:

· të informojë grupin për aspekte të sigurisë para programit, sipas llojit të destinacionit;

· të informojë grupin për aspekte të sigurisë gjatë programit, sipas llojit të destinacionit;

· të informojë grupin për kushtet atmosferike.

· të informojë grupin për vështirësitë e terrenit sipas destinacionit;
· të informojë grupin për paisjet e duhura sipas llojit të 

· destinacionit;
· të informojë grupin për ngjarje të jashtëzakonshme;
· të informojë grupin për shërbimet e emergjencës.

Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	RN 4 
	Nxënësi informon grupin mbi elementë kulturorë dhe socialë të zonës.
Kriteret e vlerësimit:

Nxënësi duhet të jetë i aftë:

· të informojë grupin mbi zakonet krahinore sipas zonës;

· të informojë grupin mbi traditat e zonës;

· të informojë grupin mbi elementët social (familja, martesa etj.) të zonës;

· të informojë grupin për kalendarin e eventeve kulturorë sipas destinacionit;
· të informojë grupin për kalendarin e ngjarjeve sportive sipas destinacionit. 
Instrumentet e vlerësimit:
· Pyetje përgjigje me gojë.

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- -
	· Ky modul duhet të trajtohet pjesërisht në kabinetin e guidës turistike të pajisur me internet dhe mjetet përkatëse për kryerjen e kësaj veprimtarie si dhe mjedise reale të qyteteve, fshatrave apo në vende të hapura arkeologjike, historike.

· Rekomandohen dhe vizita në biznese që ofrojnë shërbim të guidës turistike.

· Mësuesi duhet të përdorë sa më shumë të jetë e mundur demonstrimet konkrete të teknikave të komunikimit, prezantimit dhe përdorimit të mjeteve dhe teknikave përkatëse. 

· Për realizimin e modulit dhe RN-ve të tij nxënësit punojnë me grupe dhe qarkullojnë sipas një plani rotacioni të hartuar nga mësuesi.

· Nxënësit duhet të angazhohen në veprimtari konkrete pune,  fillimisht në mënyrë të mbikëqyrur dhe më pas në mënyrë të pavarur, për të përdorur teknikat e menaxhimit të kohës, krizave, konflikteve dhe situatave të paparashikuara gjatë realizimit të programit turistik si dhe të informojnë vizitorët për aspekte të sigurisë dhe elementë kulturorë dhe socialë të zonës sipas llojit të destinacionit. Ata duhet të nxiten të diskutojnë në lidhje me veprimtaritë që kryejnë. Rekomandohet të përdoret metoda e lojës me role.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike për të përgatitur dokumentet e nevojshme.

· Broshura  udhëtimi dhe materiale promocionale të operatorëve vendas dhe të huaj turistike.

· Manuale, platforma dhe programe të dedikuara sistemeve globale të rezervimit dhe kujdesit ndaj klientit



8. Moduli “Interpretimi i informacionit” 
Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

13
	PЁRSHKRUESI I MODULIT

	Titulli dhe kodi 
	INTERPRETIMI I INFORMACIONIT

	M-13-2034-24

	Qëllimi i modulit


	
	Një modul që i pajis nxënësit me aftësitë e nevojshme për të përgatitur dhe prezantuar informacionin për vendin turistik sipas programit turistik.


	Kohëzgjatja e modulit
	
	 64  orë mësimore


	Niveli i parapëlqyer 

për pranim


	
	Nxënësit duhet të kenë përfunduar klasën e 12, të profilit mësimor “Guidë turistike”.


	Rezultatet e të nxënit (RM) dhe proçedurat e vlerësimit
	
	RN 1 
	Nxënësi përzgjedh informacionet e përmbajtjes së programit turistik.
Kriteret e vlerësimit:

Nxënësi duhet të jetë i aftë:

· të përcaktojë informacionin e nevojshëm, sipas programit të udhëtimit

· të përzgjedhë metodat e duhura të grumbullimit të informacionit;

· të përzgjedhë informacionin e duhur sipas programit dhe tipologjisë së grupit;

· të përzgjedhë informacion nga burime të ndryshme e të besueshme informacioni sipas programit dhe tipologjisë së grupit;

· të përzgjedhë informacionin e duhur për mjedisin fizik dhe natyror sipas programit turistik;

· të përzgjedhë informacionin e duhur për trashëgiminë kulturore sipas programit turistik;

· të përzgjedhë informacionin e duhur për arkeologjinë sipas programit turistik;

· të përzgjedhë  informacionin e duhur për elemente të arkitekturës në Shqipëri, sipas karakteristikave të tyre;

Instrumentet e vlerësimit:

· Pyetje përgjigje me gojë.
· Vëzhgim me listë kontrolli.


	RN 2

	Nxënësi përgatit informacionin referuar programit turistik.

Kriteret e vlerësimit:

Nxënësi duhet të jetë i aftë: 

· të studiojë itinerarin turistik të paketës turistike;

· të përcaktojë tematikat për informacion në udhëtimin turistik referuar tipologjisë së grupit;

· të identifikojë saktë tipologjinë, specifikat dhe kërkesat e turistëve sipas demografisë, interesit, pritshmërisë, etj.

· të përgatitë informacion të plotë për mjedisin fizik dhe natyror referuar programit.

· të përgatitë informacion të plotë për demografinë sipas programit;

· të përgatitë informacion të plotë për historinë dhe arkeologjinë sipas programit;

· të përgatitë informacion të plotë për trashëgiminë kulturore, materiale dhe shpirtërore sipas programit turistik;

· të përgatitë informacion të plotë për llojet e artit shqiptar;

· të përgatitë informacion të plotë për zhvillimet në historinë e Shqipërisë dhe ekzistencën e këndvështrimeve të aktorëve të huaj.
· të përgatitë informacion të plotë për zhvillimet e aktualitetit gjeopolitik, ekonomik dhe social-kulturor. 

Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	RN 3


	Nxënësi interpreton informacionin, sipas tipologjisë së grupit dhe programit.

Kriteret e vlerësimit:

Nxënësi duhet të jetë i aftë:

· të zbatojë teknikat e interpretimit sipas programit.

· të zbatojë teknikat e udhërrëfimit sipas programit.

· të përdorë një fjalor të pasur dhe ilustrues.

· të përdorë gjuhë kuptimplotë të trupit sipas rregullave të komunikimit në publik.

· të përdorë intonacionin e duhur gjatë interpretimit të informacionit.

· të përcjellë informacionin në mënyrë etike dhe argëtuese.

· të përcjellë informacionin në mënyrë të balancuar në sasi dhe cilësi.

· të evitojë gjatë rrëfimit, paragjykimet personale mbi tema si: politika, feja, sporti, gjinia etj.

· të sigurohet vazhdimisht që të gjithë po dëgjojnë.

· të jepë informacion subjektiv dhe objektiv duke referuar detyrimisht burimin e informacionit.

· të dallojë faktet nga legjendat referuar burimeve zyrtare të informacionit.

Instrumentet e vlerësimit:
· Pyetje përgjigje me gojë.

· Vëzhgim me listë kontrolli.


	RN 4
	Nxënësi prezanton programin turistik. 
Kriteret e vlerësimit:

Nxënësi duhet të jetë i aftë:

· të prezantojë itinerarin/programin e përgatitur;

· të informojë vizitorët për pikënisjen e veprimtarive turistike, sipas programit;

· të hartojë sipas rregullit një përshkrim të shkurtër për destinacionin turistik;

· të informojë vizitorët për afatet kohore në itinerarin turistik referuar kushteve mjedisore, klimaterike dhe mënyrës së udhëtimit;

· të planifikojë afatet kohore në itinerarin turistik referuar profilit të grupit të turistëve;

· të përshtasë afatet kohore në itinerarin turistik për çdo ndalesë;

· të përshtasë afatet kohore në itinerarin turistik për pushim, ushqim dhe blerje;

· të interpretojë profesionalisht itinerarin turistik sipas destinacionit në ecje, me mjete transporti, mjedise të mbyllura.

· të zbatojë rregullat e higjienës, të mbrojtjes në punë dhe të ruajtjes së mjedisit gjatë prezantimit të itinerarit turistik.

Instrumentet e vlerësimit:

· Pyetje përgjigje me gojë.

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- -
	· Ky modul duhet të trajtohet në kabinetin e guidës turistike të pajisur me internet dhe mjetet përkatëse për kryerjen e kësaj veprimtarie si dhe mjedise reale të punës në biznes.

· Rekomandohen dhe vizita në biznese që ofrojnë shërbim të guidës turistike.

· Mësuesi duhet të përdorë sa më shumë të jetë e mundur demonstrimet konkrete të teknikave të komunikimit, prezantimit dhe përdorimit të mjeteve dhe teknikave përkatëse. 

· Nxënësit duhet të angazhohen në veprimtari konkrete pune,  fillimisht në mënyrë të mbikëqyrur dhe më pas në mënyrë të pavarur për për të hartuar dhe prezantuar informacionin për vendin turistik sipas programit turistik. Ata duhet të nxiten të diskutojnë në lidhje me veprimtaritë që kryejnë.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit..


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike për të përgatitur dokumentet e nevojshme.

· Manuale, udhëzues dhe materiale të shkruara në mbështetje të çështjeve që trajtohen në modul.




9.  Moduli “Menaxhimi i riskut”
Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

13
	PЁRSHKRUESI I MODULIT

	Titulli dhe kodi
	MENAXHIMI I RISKUT


	M-13-2035-24

	Qëllimi i modulit
	
	Një modul praktik, që i pajis nxënësit me aftësi praktike për të kryer veprime që lidhen me parashikimin, shmangien dhe përballimin e rreziqeve, që mund të hasen gjatë udhëtimit, si dhe respektimin e normativave ligjore përkatëse.



	Kohëzgjatja e modulit
	
	32 orë mësimore


	Niveli i parapëlqyer 

për pranim

	
	Nxënësit duhet të kenë përfunduar klasën e 12, të profilit mësimor “Guidë turistike”, Niveli IV I KSHK.



	Rezultatet e të nxënit (RN) dhe proçedurat e vlerësimit
	
	RN 1
	Nxënësi vlerëson dhe shmang rreziqet përpara realizimit të udhëtimit turistik.

Kriteret e vlerësimit: 

Nxënësi duhet të jetë i aftë:

· të vlerësojë saktë faktorët politikë të cilët mund të përbëjnë problem për sigurinë e turistëve (protesta, prishje të qetësisë etj.);
· të vlerësojë saktë rrezikshmërinë e zonave të caktuara;
· të vlerësojë saktë faktorët socialë të cilët mund ndikojnë në sigurinë e turistëve;
· të vlerësojë saktë faktorët klimaterikë dhe të terrenit të cilët mund ndikojnë në sigurinë e turistëve;
· të kryejë ndërhyrjet e duhura në programin e zhvillimit të udhëtimit për të siguruar turistët;
· të hartojë planin e qartë të lëvizjes së grupit në përputhje me kufizimet në zona të caktuara;
· të informojë qartë dhë në kohë reale turistët për domosdoshmërinë e respektimit të normave sociale dhe marëdhënieve njerëzore në zona të caktuara në funksion të sigurisë së tyre;
· të informojë dhe t’u argumentojë qartë turistëve domosdoshmërinë e respektimit të kufizimeve në lëvizje në funksion të sigurisë së tyre;
· të plotësojë saktë dhe firmosë marëveshje me turistët lidhur me përgjegjësitë e tyre për sigurinë në udhëtimin që do të zhvillohet.
Instrumentet e vlerësimit:

· Pyetje - përgjigje me gojë.

· Pyetje - përgjigje me shkrim.
· Vëzhgim me listë kontrolli.


	RN 2 
	Nxënësi vlerëson dhe shmang rreziqet gjatë realizimit të udhëtimit turistik.

Kriteret e vlerësimit: 

Nxënësja/i duhet të jetë i aftë:

· të interpretojë saktë dhe respektojë klauzolat e kontratave të turistëve me agjencinë që lidhen me sigurinë;
· të sqarojë turistët në kohë reale lidhur me rreziqet e ndryshme që rrjedhin gjatë ushtrimit të veprimtarive të veçanta;
· të sqarojë turistët në kohë reale dhe qartë lidhur me rreziqet nga kushtet e motit dhe të terrenit gjatë udhëtimit turistik;
· t’i përmbahet, gjatë udhëtimit, marëveshjeve të firmosura lidhur me përgjegjësitë e turistëve për sigurinë;
· të respektojë protokollet e sigurisë dhe rregullat e sigurimit, gjatë realizimit të udhëtimeve me karakter të veçantë;
· të respektojë rreptësisht rregullat e sigurisë gjatë udhëtimit;
· të sigurojë përdorimin e duhur të pajisjeve dhe veshjeve të përshtatshme në varësi të llojit të itinerarit; 
· të sqarojë turistët në kohë reale gjatë udhëtimit, lidhur me vështirësitë teknike të realizimit të itinerarëve të veçantë, si dhe domethënien e tyre.
· të zbatojë rregullat e higjienës, të mbrojtjes në punë dhe të ruajtjes së mjedisit gjatë vlerësimit dhe shmangies së rreziqeve që mund të ndeshen gjatë udhëtimit turistik.
Instrumentet e vlerësimit:

· Pyetje - përgjigje me gojë.

· Vëzhgim me listë kontrolli.


	RN 3
	Nxënësi jep asistencën e duhur në raste emergjente gjatë udhëtimit turistik.

Kriteret e vlerësimit: 

Nxënësi duhet të jetë i aftë:

· të informohet në vazhdimësi lidhur me shëndetin e turistëve gjatë udhëtimit turistik;
· të vlerësojë saktë problemet paraekzistuese shëndetësore të turistëve dhe të kujdeset që realizimi i itinerarit të mos krijojë probleme për ta;
· të informohet në kohë reale në çdo destinacion mbi shërbimin shëndetësor dhe mundësitë për ndihmën e shpejtë;
· të njoftojë menjëherë ndihmë shëndetësore të kualifikuar, duke mos nënvleftësuar asnjë rast sado i parëndësishëm që mund të duket;
· të japë ndihmën e parë të duhur vetëm në raste që kërkojnë asistencë emergjente.

· të zbatojë rregullat e higjienës, të mbrojtjes në punë dhe të ruajtjes së mjedisit gjatë dhënies së asistencës së duhur në raste emergjente gjatë udhëtimit turistik.
Instrumentet e vlerësimit:

· Pyetje - përgjigje me gojë.

· Pyetje - përgjigje me shkrim.
· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- 
	- Ky modul duhet të trajtohet në klasë mësimore, ambiente të agjencive dhe operatoreve turistikë dhe në terren.

- Instruktori i praktikës duhet të përdorë sa më shumë të jetë e mundur shpjegimet të ilustruara me materiale pamore dhe me objekte konkrete. 

- Nxënësit duhet të angazhohen në veprimtari konkrete për të menaxhuar rreziqet që mund të ndeshen para udhëtimit, si dhe për të siguruar shëndetin e turistit gjatë udhëtimit, duke dhënë asistencën e duhur në raste emergjente. 
- Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike që parashikohen në këtë modul.
- Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet dhe materialet e mëposhtme:

· Klasë mësimore e pajisur me mjete dhe materiale pamore.

· Studime rasti.

· Katalogë, rregullore, manuale, udhëzuesa, materiale të shkruara në mbështetje të çështjeve që trajtohen në modul.



X. Përshkruesit e moduleve të praktikës profesionale me zgjedhje të detyruar
1. Moduli “Marketingu dixhital”
Drejtimi:    Hoteleri - Turizëm

Profili:        Guidë turistike

Niveli:         IV i KSHK
Klasa:         12

	PËRSHKRUESI I MODULIT

	Titulli dhe Kodi
	MARKETINGU DIXHITAL
	M-26-1580-20

	Qëllimi i modulit
	
	Një modul që pajis nxënësit me njohuritë dhe aftësitë bazë për të mundësuar marketingun e biznesit përmes teknikave të ndryshme dixhitale



	Kohëzgjatja e modulit
	
	54 orë mësimore 


	Niveli i parapëlqyer 

për pranim
	
	Nxënësit duhet të kenë përfunduar nivelin II të KSHK, të drejtimit mësimor “Hoteleri - Turizëm”


	Rezultatet e të  nxënit (RN) dhe procedurat e vlerësimit
	
	RN 1 
	Nxënësi përzgjedh platformën dixhitale dhe mediat sociale për promovimin dixhital.

Kriteret e vlerësimit:
Nxënësi duhet të jetë i aftë të:

· të analizojë produktin të cilit do ti bëhet marketingu.

· të analizojë veçoritë e kategorive të klientëve të mundshëm të produktit

· të identifikojë lloje të ndryshme të platformave dixhitale dhe mediave sociale

· të analizojë kriteret për përzgjedhjen e platformës dixhitale dhe medias sociale

· të përzgjedhë platformën dixhitale dhe median sociale

· të prezantojë platformën dixhitale dhe median sociale të përzgjedhur.

Instrumentet e vlerësimit:

· Vëzhgim me listë kontrolli.




	RN 2
	Nxënësi përgatit materialet për hedhjen e tyre në platformën dixhitale dhe median sociale.

Kriteret e vlerësimit:
Nxënësi duhet të jetë i aftë:

· të përgatitë materiale të ndryshme interaktive (tekst, imazh, video etj.);
· të ndërtojë video, duke përdorur programe (softëare) të ndryshme (psh. Movie maker, ose nëpërmjet aparatit celular, smartphone  etj.);
· të modifikojë imazhe të ndryshme me softëare: photoshop, canva etj.;
· të ngarkojë (publikojë) materialet e mësipërme në platformën dixhitale dhe median sociale të përzgjedhur.
Instrumentet e vlerësimit:

· Vëzhgim me listë kontrolli.


	RN 3 
	Nxënësi menaxhon platformën dixhitale e mediat sociale. 

Kriteret e vlerësimit:

Nxënësi duhet të jetë i aftë:

· të evidentojë gabimet e mundshme në materialet e ndryshme interaktrive të hedhura në platformën dixhitale dhe median sociale;

· të modifikojë materialet e ndryshme interaktive (tekst, imazh, video etj.) në rast gabimesh;

· të fshijë materiale interaktive të panevojshme në platformën dixhitale dhe mediat sociale;

· të realizojë komunikimin dixhital me ndjekësit/klientët, përmes internetit/mesazheve në inbox ose komenteve për materialet e publikuara në platformën dixhitale;
· të monitorojë impaktin e mesazhit të kompanisë te ndjekësit/klientët;
· të nxitë ndjekësit/klientët që të veprojnë në përgjigje të mesazhit të kompanisë.
Instrumentet e vlerësimit:

- Vëzhgim me listë kontrolli.          


	


	RN 4
	Nxënësi përgatit raporte të dhënash mbi përdorimin e  platformës dixhitale dhe mediave sociale nga ndjekësit/klientët.

Kriteret e vlerësimit:

Nxënësi duhet të jetë i aftë:

· të evidentojë numrin e vizitorëve të platformës dixhitale dhe mediave sociale;

· të ndërtojë një paraqitje grafike mbi numrin e vizitorëve që aksesojnë platformën dixhitale dhe mediat sociale (ditore, javore, mujore);

· të evindentojë disa prej elementeve psikologjikë të Marketingut Super Efektiv nëpërmjet internetit/rrjeteve sociale (të cilët bëjnë diferencën midis një fushate të pa-suksesshme dhe një fushate jashtëzakonisht të suksesshme);

· të analizojë rolin e menaxherit të platformës dixhitale dhe mediave sociale duke u bazuar tek numri i personave që i aksesojnë ato.  

Instrumentet e vlerësimit:

- Vëzhgim me listë kontrolli.


	RN 5
	Nxënësi krijon një plan marketingu dixhital. 

Kriteret e vlerësimit:

Nxënësi duhet të jetë i aftë:

· të përgatisë një plan orar, ditor dhe javor në lidhje me publikimin/shpërndarjen e informacioneve të ndryshme në platformat e përzgjedhura;

· të krijojë fushata marketingu dixhital, duke përdorur burime të ndryshme reklamimi (rrjetet sociale, e-mail ose mobile marketing); 

· të identifikojë fushata fituese, si dhe të mirëmbajë fushatat ekzistuese të marketingut për sukses maksimal;

· të sugjerojë, nëse është e mundur, zgjidhje të mirëfillta, të shumëllojshme dhe të mirëanalizuara për arritjen e perceptimit të mesazhit deri tek audienca e synuar dhe konsumatori final. 

Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit dhe vlerësimin e nxënësve
	
	· Ky modul duhet të trajtohet në mjediset e firmës ushtrimore, laboratorë të TIK ose në biznese.

· Ky modul  kërkon, që rezultatet mësimore të realizohen on-lin

· Mësuesi i praktikës duhet të përdorë sa më shumë të jetë e mundur shembujt konkretë dhe të nxisë kreativitetin e nxënësve.

· Nxënësit duhet të angazhohen në veprimtari konkrete pune, duke rritur angazhimin e vizitorëve ne faqe, duke përgatitur shkrime interaktive, të krijojnë video promovuese, të masin efikasitetin e marketingut dixhital etj.

· Ata duhet të nxiten të diskutojnë dhe bashkëpunojnë në lidhje me proceset e punës për krijimin e një plani marketingu online

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për krijimin dhe menaxhimin e marketingut dixhital.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

- Mjedise pune me kompjutera dhe lidhje interneti

- Programe të ndryshme kompjuterike për realizimin e marketingut dixhital

- Materiale kancelarie.

- Pajisje për përgatitjen e materialeve promovuese

- Informacione mbi marketingun dixhital.

- Legjislacioni mbi marketingun dixhital.

- Materiale udhëzuese




2.  Moduli “Hartimi i itinerarit” 
Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	HARTIMI I ITINERAIT
	M-13-2036-24

	Qëllimi i modulit
	
	Një modul praktik që aftëson nxënësit për të hartuar itinerare të ndryshme turistike, duke përdorur burimet e informacionit dhe mbështetur në elementet kryesore të një itinerari.



	Kohëzgjatja e modulit
	
	54  orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1 
	Nxënësi harton itinerare të ndryshme turistike.

Kriteret e vlerësimit:

Nxënësi duhet të jetë i aftë:

· të studiojë elementet kryesorë të itinerave turistike; 

· të përcaktojë destinacionet/ lokalitet, që do të jene pjesë e itinerarit turistik, sipas llojit të tij;

· të përcaktojë pikënisjen, rrugët më të mira alternative, destinacion final të itinerarit turistik;

· të planifikojë afatet kohore në itinerarin turistik, duke iu referuar grupit, interesave dhe kushteve të udhëtimit;

· të orientohet e të identifikojë në natyrë/ hartë destinacionin turistik;

· të zbatojë rregullat e higjienës, të mbrojtjes në punë dhe të ruajtjes së mjedisit.

Instrumentet e vlerësimit:

- Pyetje përgjigje me gojë.
- Vëzhgim me listë kontrolli.


	RN 2
	Nxënësi përgatit informacionet bazuar në itineraret turistike.

Kriteret e vlerësimit:

Nxënësi duhet të jetë i aftë:

· të përgatitë informacionin referuar të itinerave turistike (kulturore e historike, të interesit të veçantë, malore, etj; 

· të përzgjedhë metodat e duhura të grumbullimit të informacionit për itinerarin turistik, sipas llojit të tij;

· të përdor burime të ndryshme të besueshme informacioni  itinerarit turistik;

· të identifikojë tipologjinë e grupit, interesat dhe kërkesat e tyre të udhëtimit;

· të përdorë hartat dhe mjetet digjitale në krijimin e itinerait (kohëzgjatja e udhëtimit, parkimet, rrugët alternative më të mira të mundshme, etj);

· të përshkruajë karakteristikat e përgjithshme gjeografike (fizike dhe natyrore) referuar itinerarit turistik;

· të përgatitë informacionin mbi historinë, arkeologjinë, trashëgiminë kulturore dhe demografinë, sipas itinerarit që do zhvillohet;

· të përcjellë informacionin në mënyrë etike dhe argëtuese; 

· të zbatojë rregullat e higjienës, të mbrojtjes në punë dhe të ruajtjes së mjedisit, gjatë përgatitjes së informacioneve.
Instrumentet e vlerësimit:

- Pyetje përgjigje me gojë.
- Vëzhgim me listë kontrolli.


	RN 3
	Nxënësi llogarit koston dhe çmimin e itinerarit.

Kriteret e vlerësimit:

Nxënësi duhet të jetë i aftë:

· të përcaktojë shpenzimet e drejtpërdrejta për secilin prej shërbimeve që do te blihen;

· të llogarisë kostot e tërthorta (guida, transporti, etj,.);

· të përcaktojë madhësinë e grupit, në funksion të shfrytëzimit të kapaciteteve;

· të llogarisë kostot t etërthorta për cdo vizitor;

· të përcaktojë elementët e tjerë, që do të përfshihen në çmimin e itinerarit;

· të llogarisë koston e plotë, çmimin e synuardhe çmimin e katalogut.

Instrumentet e vlerësimit:

- Pyetje përgjigje me gojë.
- Vëzhgim me listë kontrolli.


	Udhëzime për zbatimin e modulit

dhe për vlerësimin 

e nxënësve
	
	· Ky modul duhet të trajtohet në kabinetin e guidës turistike të pajisur me internet dhe mjetet përkatëse për kryerjen e kësaj veprimtarie si dhe mjedise reale të punës në biznes.

· Rekomandohen dhe vizita në biznese TO/AT që ofrojnë shërbim të guidës turistike dhe në terren.

· Mësuesi duhet të përdorë sa më shumë të jetë e mundur demonstrimet konkrete të hartimit të itinerave, prezantimit dhe përdorimit të mjeteve dhe teknikave përkatëse. 

· Nxënësit duhet të angazhohen në veprimtari konkrete pune,  fillimisht në mënyrë të mbikëqyrur dhe më pas në mënyrë të pavarur për për të hartuar dhe prezantuar informacionin për vendin turistik sipas itinerarit turistik. Ata duhet të nxiten të diskutojnë në lidhje me veprimtaritë që kryejnë.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrave të dhëna.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, pajisjet, dhe materialet e mëposhtme:

· Kabineti i guidës turistike në shkollës.

· Kompjuter, fotokopje, shërbim interneti dhe programe kompjuterike për të përgatitur dokumentet e nevojshme.

· Manuale, udhëzues dhe materiale të shkruara në mbështetje të çështjeve që trajtohen në modul.

· Bashkëpunim me agjenci turistike dhe udhëtimesh dhe udhërrëfyes kombëtar/lokal.




3.  Moduli “Krijimi i biznesit”
Drejtimi: 
Hoteleri - Turizëm

Profili:
Guidë turistike
Niveli:

IV i KSHK
Klasa:

12

	PЁRSHKRUESI I MODULIT

	Titulli dhe kodi
	KRIJIMI I BIZNESIT

	M-13-2037-24

	Qëllimi i modulit
	
	Një modul praktik, që i pajis nxënësit me aftësi për të krijuar një biznes të ri në fushën e udhëtimeve dhe turizmit, duke respektuar normativat dhe hallkat ligjore të domosdoshme.



	Kohëzgjatja e modulit
	
	54 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK, të drejtimit mësimor “Hoteleri turizëm”.



	Rezultatet e të nxënit (RN) dhe proçedurat e vlerësimit
	
	RN 1 
	Nxënësi përcakton emrin e biznesit dhe elementët e identitetit të tij.

Kriteret e vlerësimit:

Nxënësi duhet të jetë i aftë:

· të përcaktojë emrin e biznesit, në vartësi të veprimtarisë dhe imazhit që kërkon të përcjellë tek të tretët; 
· të përcaktojë në mënyrë të përshtatshme ngjyrat, me të cilat do të identifikohet biznesi turistik; 
· të konceptojë një logo të përshtatshme dhe përfaqësuese;
· të hartojë një moto apo slogan me të cilin biznesi do të shfaqet në treg, në varësi të veprimtarisë dhe qëllimeve te marketingut; 
· të hartojë vizionin dhe misionin e biznesit turistik në përputhje me objektivat e biznesit; 
· të konceptojë veshjen e personelit në mënyrë të përshtatshme, për prezantimin e tyre ndaj klientëve dhe mbarjen e imazhit të biznesit; 
· të hartojë formate të qarta dhe të plota të korrespondencës zyrtare, pajisur me elementet e identitetit dhe elementët e duhur formalë;
· të bashkëkonceptojë reklama audiovizive novatore, me të cilat biznesi do të prezantohet. 
· të zbatojë rregullat e higjienës, të mbrojtjes në punë dhe të ruajtjes së mjedisit, gjatë punës.
Instrumentet e vlerësimit:

· Pyetje përgjigje me gojë dhe me shkrim.

· Vëzhgim me listë kontrolli.


	RM 2 
	Nxënësi përcakton formën juridike të biznesit turistik dhe harton dokumentet bazë të tij në vartësi të kësaj forme.

Kriteret e vlerësimit:

Nxënësi duhet të jetë i aftë:

· të kryejë saktë llogaritje lidhur me nevojat financiare për krijimin e biznesit;
· të vlerësojë me objektivitet mundësinë e financimit të biznesit me mjetet të vetat financiare;
· të përcaktojë saktë burimet e tjera nga do të sigurojë kapitalin e nevojshëm për krijimin e biznesit;
· të përcaktojë formën juridike të biznesit turistik, që do të krijojë, në përpthje me mënyrën e parashikuar për financimin e veprimtarisë;
· të kërkojë, duke shfrytëzuar burimet e duhura, informacion mbi procedurat zyrtare dhe dokumentet që duhen plotësuar për krijimin e agjensisë/operatorit; 
· të marrë pjesë aktive në hartimin e statutit dhe aktit të themelimit, duke respektuar normativat ligjore në fuqi; 
· të kryejë dhe dokumentojë saktë procedurat e caktimit të administratorit në rastin e krijimit të shoqërisë; 
· të përcaktojë saktë dhe qartë mënyrën se si do të bëhet derdhja e kapitalit të pronarit ose atij fillestar në rastin e shoqërive. 
· të zbatojë rregullat e higjienës, të mbrojtjes në punë dhe të ruajtjes së mjedisit, gjatë punës.
Instrumentet e vlerësimit:
· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RM 3 
	Nxënësi aplikon për rregjistrimin e biznesit turistik (në QKR, QKL dhe rregjistrin e pronarëve përfitues).
Kriteret e vlerësimit:

Nxënësi duhet të jetë i aftë:

- të kërkojë i orientuar nga qëllimi, informacione mbi regjistrimin e agjensisë/operatorit turistk në faqen zyrtare të QKR;
- të shkarkojë dhe plotësojë saktë formularin e aplikimit për rregjistrimin ne QKR; 
- të përgatisë dokumentet e sakta dhe të plota që duhet të shoqërojnë regjistrimin, në varësi të formës juridike; 
- të kryejë saktë procedurën e ndjekjes së kërkesës dhe marrjes së certifikatës; 
- të afishojë certifikatën në mënyrë të përshtatshme dhe të dukshme. 
- të kërkojë dhe shfrytëzojë siç duhet informacionin në faqen zyrtare të QKL mbi procedurën dhe dokumentat e licencimit; 
- të evidentojë saktë nëse, licencimi i aktivitetit të agjensisë, bëhet nga QKL, apo nga ministria e turizmit dhe mjedisit; 
- të plotësojë saktë formularin e aplikimit; 
- të kujdeset për plotësimin e gjithë kushteve të domosdoshme për licencim;
- të plotësojë të gjitha dokumentet që duhet të shoqërojnë aplikimin për licencim në përputhje me kërkesat ligjore; 
- të ndjekë afatet e licencimit dhe kryejë procedurën e marrjes në dorëzim të certifikatës; 
- të afishojë certifikatën në mënyrë të përshtatshme dhe në vendin e duhur; 
- të kryejë rregjistrimin e biznesit në rregjistrin e pronarëve përfitues duke rrespektuar afatet ligjore në fuqi.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RM 4 
	Nxënësi krijon llogarinë e biznesit në e-Albania,          vendos marrëdhëniet me zyrën e tatimeve, organet    tatimore lokale, inspektoriatin e punës, zyrat e punës.

Kriteret e vlerësimit:

Nxënësi duhet të jetë i aftë:

- të krijojë llogarinë e biznesit në portalin e-albania duke rrespektuar normativat dhe afatet ligjore;
- të aksesojë llogarinë e biznesit në zyrën e tatimeve duke përdorur portalin përkatës tatime.gov.al/tatimet e mija;
- të kryejë në kohë dhe saktë deklarimin e personelit në portalin e tatimeve;
- të informohet në kohë reale mbi dokumentacionin e kërkuar nga zyrat tatimore të pushtetit lokal; 
- të plotësojë saktë dokumentacionin e kërkuar nga organet tatimore lokale; 
- të paraqesë në afat dokumentacionin në organet tatimore lokale, shlyejë detyrimet duke institucionalizuar marëdhëniet me to; 
- të plotësojë saktë dhe paraqesë në kohë dokumentat për rregjistrim në zyrat e inspektoriatit të punës; 
- të deklarojë saktë online personelin e punësuar rishtazi, në momentin e çeljes së veprimtarisë së agjensisë. 
- të vendosë në kohë marëdhënie me zyrat e punës.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	RM 5 
	Nxënësi çel llogatitë bankare të biznesit dhe kryen procesin e fiskalizimit.
Kriteret e vlerësimit:

Nxënësi duhet të jetë i aftë:

· të informohet në kohë reale pranë bankave të nivelit të dytë lidhur me procedurat dhe dokumentat e kërkuar për çeljen e llogarive bankare të biznesit turistik;
· të plotësojë saktë dokumentat e kërkuar për çeljen e llogarive bankare;
· të vlerësojë me objektivitet kushtet e biznesit të bankave dhe përzgjedhë bankën që plotëson më mirë kërkesat e  agjencisë/operatorit turistik;
· të aplikojë, duke rrespektuar procedurat, për çeljen e llogarive bankare dhe nënshkruajë kontratën me bankën duke çelur llogarinë ne kohë;
· të aplikojë në kohë për firmën elektronike të administratorit pranë akshi-t;
· të aplikojë në kohë pranë akshi-t për certifikatën elektronike të biznesit;
· të rrespektojë normativat dhe afatet ligjore për pajisjen me certifikatë elektronike të biznesit;
· të aksesojë duke rrespektuar afatet ligjore faqen e biznesit të krijuar në portalin selfcare;
· të plotësojë saktë profilin e biznesit në portalin selfcare;
· të deklarojë në kohë në portalin selfcare dhe në zyrën e tatimeve llogaritë bankare të biznesit;
· të shkarkojë (upload) në portalin “selfcare” certifikatën elektronike të biznesit;
· të informohet në kohë nëse mund të emetojë fatura shitjeje nëpërmjet portalit selfcare në vartësi të formës juridike dhe madhësisë së biznesit;
· të përzgjedhë programe kompjuterike (sofware) të fiskalizimit nëse është e nevojshme;
· të krijojë profilin e biznesit në programe kompjuterike software të fiskalizimit.
Instrumentet e vlerësimit:

· Pyetje përgjigje me gojë.

· Pyetje përgjigje me shkrim.

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve
	- -
	- Ky modul duhet të trajtohet në mjediset për praktikat profesionale pranë shkollës (zyrat mësimore) dhe në agjenci udhëtimi dhe turistike. 

- Në kryerjen e llogaritjeve të nevojave financiare për krijimin e biznesit mësuesi duhet të ketë parasysh të zgjedhë forma të thjeshta të llogaritjeje për vetë kompleksitetin që paraqet argumenti: qëllimi kryesor është që nxënësit të binden që nuk mund të nisë një ekzistencë pa kryer parashikimin paraprak.

- Për trajtimin e modulit nxënësit duhet të konsultohen në mënyrë të vazhdueshme me legjislacionin aktual në fuqi. 

- Për trajtimin e modulit nxënësve mund t’u kërkohet të përdorin gjerësisht informacionin nga faqet e internetit të QKL dhe QKR. 

- Mësuesi i praktikës duhet të përdorë sa më shumë të jetë e mundur demonstrimet e rasteve konkrete nga praktika e agjensive turistike konkrete. 

- Nxënësit duhet të angazhohen në veprimtari konkrete pune, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë që kryejnë. 

- Nxënësi duhet të angazhohet konkretisht për të kryer studimet dhe planifikimet e duhura për krjimin e agjensisë së udhëtimit dhe turistike, përcaktuar formën juridike dhe financimin e saj, hartuar dokumentat e nevojshëm, kryer procedurat ligjore, si dhe veprimet e regjistrimit të agjensisë. 

- Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës. 

- Vlerësimi i nxënësve të argumentohet dhe të bazohet në aftësitë dhe shprehitë praktike të fituara dhe të demostruar në këto veprimtari. 

- Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit. 


	Kushtet e

e domosdoshme për realizimin e moduliw
	
	Për realizimin si duhet të modulit është e domosdoshme të sigurohen mjediset, pajisjet dhe materialet e mëposhtme:

- Zyrat mësimore në shkollë ose ndërmarrje. 

- Mjete kancelarie. 
- Kompjuter në lidhje me internetin; 
- Modele statutesh, aktesh themelimi, planesh biznesi, dosjesh aplikimi në QKL dhe QKB të marra nga ndërmarrje konkrete;

- Formularë regjistrimi në QKL dhe QKB; 

- Pasqyra dhe deklarata për numrin e të punësuarve, kontrata me zyrat e punës, etj.




     XI.  Programi orientues për provimet përfundimtare, Niv IV i KSHK.
Programi orientues për provimet përfundimtare të kualifikimit profesional ”Guidë turistike”, Niveli III në KSHK, përmban temat dhe kompetencat më të rëndësishme dhe më përfaqësuese për këtë kualifikim, të trajtuara në lëndët profesionale dhe në modulet e detyruara të praktikës profesionale në klasën e këtij niveli, të cilat do të shërbejnë si bazë për të konceptuar provimet  teorike dhe praktike përkatëse.  

Ky program i ndihmon nxënësit të përqëndrohen në ato njohuri (koncepte, parime, ligjësi, procedura etj.) dhe kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësimdhënësit për organizimin e punës në përgatitjen për kontrollin përfundimtar të arritjeve të nxënësve. 

Për drejtuesit e shkollave profesionale, këto programe krijojnë mundësinë për planifikimin dhe realizimin e Provimeve Përfundimtare në nivel shkolle. 

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit në botën e punës, por edhe që krijojnë vazhdimësinë e shkollimit të tij/saj në nivelin tjetër.

Gjatë përgatitjes së nxënësve për provimet përfundimtare të niveleve, është e rëndësishme që paraprakisht mësimdhënësit të zhvillojnë testime të nxënësve, me teste teorike apo praktike, të cilat mund t’i hartojnë vetë, duke përdorur instrumente vlerësimi në përputhje me kërkesat e këtij dokumenti. Gjatë hartimit të përmbajtjes së tyre duhen mbajtur parasysh njohuritë dhe kompetencat e përfshira në këtë program, kriteret e vlerësimit të përcaktuara në modulet përkatëse si edhe udhëzimet për vlerësimin e nxënësve.

Programi orientues përbëhet nga dy pjesë:

· Programi orientues për provimin e teorisë profesionale të integruar; 

· Programi orientues për provimin e praktikës profesionale të integruar. 

A) Programi orientues për Provimin e Teorisë Profesionale të integruar

Programi orientues për provimin e teorisë profesionale të integruar, në kualifikimin  profesional ”Guidë turistike”, Niveli IV në KSHK, është hartuar duke u mbështetur në temat më të rëndësishme të programeve të lëndëve profesionale më përfaqësuese dhe më thelbësore, të cilat përbëjnë 30-35% të vëllimit të përgjithshëm të lëndëve profesionale, që përmban Skeletkurrikuli përkatës.
Lëndët profesionale të përzgjedhura për t`u përfshirë në provimin e teorisë profesionale dhe temat e përzgjedhura,  janë si më poshtë.

Tabela 1: Lëndët dhe peshat përkatëse në programin orientues: 

	Nr.
	Lënda
	Vëllimi i orëve për  lëndën 
	Peshat

në %

	1
	Teknikat e guidimit kl 12
	30
	%

	2
	Teknikat e guidimit kl 13
	36
	%

	
	TOTALI
	66
	100%


Temat nga lënda “Teknikat e guidimit” , kl. 12:                                

30 orë

	Tema  1
	Hyrje në profesionin e udhërrëfyesit 
	8 orë

	Tema 3 
	Programi turistik, informacioni, burimet dhe elementët përbërës
	8 orë

	Tema 5
	Furnitorët e shërbimeve turistike dhe marëdhëniet me ta
	6 orë

	Tema6
	Planifikimi i realizimit të udhëtimit
	8 orë


Temat nga lënda “Teknikat e guidimit” , kl. 13:                                

36 orë
	Tema 1 
	Përgatitja e informacionit lidhur me gjeografine
	12 orë

	Tema 2
	Pergatija e informacionit lidhur me historinw e vendit 
	12 orë

	Tema 3
	Përgatitja e informacionit mbi trashëgiminë kulturore, materiale dhe shpirtërore
	12 orë


Udhëzime për përgatitjen e testit të provimit të teorisë profesionale:

Provimi i teorisë profesionale të integruar do të jetë me test me shkrim, i cili zgjat  1.5 (një presje pesë) orë dhe përgatitet nga Komisioni i Provimit Përfundimtar i drejtimit/profilit të nivelit përkatës. Për hartimin e testit, komisioni mund të mbështetet edhe tek banka e testeve e përgatitur nga AKAFPK-ja. Në hartimin e testit komisioni duhet të mbajë parasysh rregullat, parimet dhe formatet, për ndërtimin e testit.  

Testi duhet të përmbajë 20 njësi testi me një total prej 40 pikë. Nga këto, 10 njësi testi të jenë me zgjedhje të shumëfishtë (4 alternativa) dhe 10 të tjerat të jenë njësi testi  me përgjigje të kufizuara/të mbyllura (me PO/JO; me e Vërtetë e Gabuar; me plotësim të fjalës që mungon; etj.) Testi duhet të shmang pyetjet e hapura. 

Njësitë e testit duhet të jenë të niveleve të ndryshme të vështirësisë, duke ndjekur skemën me tri nivele, si më poshtë:

Model i shpërndarjes së pikëve për pyetje të niveleve të ndryshme në test

	Niveli I (i ulët)
	Niveli II (mesatar)
	Niveli III (i lartë)

	Aftësia për të rikujtuar/kuptuar/

identifikuar

dhe për të përshkruar...
	Aftësia për të zbatuar/argumentuar/

shpjeguar/krahasuar

dhe për të analizuar...
	Aftësia për të vlerësuar dhe për të nxjerrë përfundime...


Tabela 2: Ndarja e pikëve sipas peshës së çdo lënde dhe niveleve

	Nr.
	Lënda
	Peshat e lëndëve në %
	Pikët për çdo lëndë
	Ndarja e pikëve sipas niveleve të vështirësisë

	
	
	
	
	Niveli I

40%

e pikëve
	Niveli II

40%

e pikëve
	Niveli III

20%

e pikëve

	1
	Teknikat e guidimit
	100
	40
	16
	16
	8

	
	TOTALI
	100%
	40 pikë
	16 pikë
	16 pikë
	8 pikë


Përcaktimi i pikëve për çdo njësi testi. bëhet duke pasur parasysh tipin e njësisë së testit. Për shembull: njësitë e testit me zgjedhje të shumëfishtë marrin gjithmonë 1 (një) pikë përkundrejt përgjigjes së paracaktuar të saktë; njësitë me përgjigje të hapur marrin aq pikë sa kërkesa kanë brenda tyre (duke mbajtur parasysh edhe argumentimin nga nxënësi); njësitë me përgjigje të kufizuar marrin aq pikë sa gjykohet nga grupi hartues dhe kjo lidhet me kërkesat që parashtrohen në pyetje dhe niveli i vështirësisë.

Së fundi, skema e vendosjes së notës kundrejt pikëve të fituara përcaktohet nga grupi hartues i testit. Në vijim, jepet një model i skemës së vlerësimit me nota:

	Pikët e fituara
	Notat

	  0 - 10
	4

	11 - 15
	5

	16 - 20
	6

	21 – 55
	7

	26 - 30
	8

	31 - 35
	9

	36 - 40
	10


B) Programi orientues për Provimin e Praktikës Profesionale të integruar

Programi orientues për provimin e praktikës profesionale të integruar, në kualifikim profesional ”Guidë turistike”, Niveli III në KSHK, është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës. 

Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë:

	Nr
	Kompetencat profesionale
	Detyrat e punës
	Pikët

	1.
	Të kryejë procedurat e pritjes së grupit turistik
	Detyra 1:
- Komunikon paraprakisht me strukturat përkatëse pranë vendmbërritjeve, verifikon  sipas rregullit informacionin mbi mbërritjen e grupit;

- Marrja e vendimit për të kryer ndryshime në program në raste vonesash,konfirmimi sipas rregullit me transportuesin për kohën dhe vendin e saktë të pritjes në terminal (aeroport, port,tren, stacion autobusi) apo vende të tjera;

- Përdorimi i mjeteve identifikuese për të mundësuar turistët të dallojnë guidën e tyre turistike;përdorimi i mjediseve tw  përshtatshme në terminal për të bashkuar grupin;

- Verifikoni  sipas rregullit listën e plotë të emrave për të regjistruar personat e mbërritur, mungesat dhe komentet;

- Kontrolli  për tu siguruar që të gjitha bagazhet janë transportuar deri tek mjeti i transportit dhe procedurat në rastet e humbjes së bagazheve;

- Zbaton protokollin e veçantë në rast se shoqëron një ose më shumë persona me aftësi speciale.
	20

	2.
	Të përzgjedhë informacionet e përmbajtjes së programit turistik.

	Detyra 2 

- Përcakton informacionin e nevojshëm, të udhëtimit duke përzgjedhur  informacionin e duhur sipas programit dhe tipologjisë së grupit;nga burime të ndryshme e të besueshme informacioni sipas tipologjisë së grupit; 
- Përzgjedh informacionin e duhur për trashëgiminë kulturore, arkeologjinë n elemente të arkitekturës në Shqipëri sipas programit turistik;


	30

	3.
	Të prezantojë  programin turistik.
	Detyra 3 

- Prezanton itinerarin/programin e përgatitur,duke informuar vizitorët për pikënisjen e veprimtarive turistike, sipas programit;

- Prezanton sipas rregullit një përshkrim të shkurtër për destinacionin turistik;

- Informon vizitorët për afatet kohore në itinerarin turistik referuar kushteve mjedisore, klimaterike dhe mënyrës së udhëtimit;duke planifikojë afatet kohore në itinerarin turistik referuar profilit të grupit të turistëve;dhe përshtatur afatet kohore në itinerarin turistik për çdo ndalesë,dhe me afatet kohore në itinerarin turistik për pushim, ushqim dhe blerje;

- Interpreton profesionalisht itinerarin turistik sipas destinacionit në ecje, me mjete transporti, mjedise të mbyllura.
	50

	Shuma
	100

	


Shënime:

· Provimi praktik do të realizohet me anë të metodës së vlerësimit të nxënësve me “detyra pune” duke kryer veprimtari konkrete në mjedise të simuluara në klasë apo në laboratorin e Guidës turistike si dhe në një terren të improvizuar. Nxënësit do të vlerësohen për të paktën një ose dy prej detyrave të mësipërme, për shkak të kohës të përcaktuar të provimit.

· Koha për realizimin e të gjitha detyrave duhet të jetë jo më shumë se 3 (tri) orë, në përputhje kjo me Udhëzimin për organizimin dhe zhvillimin e provimeve në arsimin dhe formimin profesional”, në fuqi. 
· Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara.
· Është e domosdoshme dhe shumë e rëndësishme që për çdo detyrë, që në fillim të provimit të praktikës profesionale, nga mësimdhënësit (organizatorët e provimit) t’i kushtohet vëmendje “përcaktimit dhe zbatimit të rregullave të teknikës së sigurimit, të ruajtjes së mjedisit dhe dhënies së ndihmës së shpejtë” gjatë gjithë kryerjes së detyrës  për çdo nxënës.  
· Për çdo detyrë, komisioni i vlerësimit duhet të përgatisë instrumentet përkatëse të vlerësimit sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj, duke filluar nga përgatitja e itinerareve turistike, mënyrat e pritjes së turistëve, mënyrat e udhëtimit, lloji i itinerarit, grupmoshat dhe llojet e turistëve, përgatitja e informacionit turistik dhe prezantimi i tij në forma dhe mënyra të ndryshme (në faqen e internetit; në buletinin e operatorëve turistikë, përmes telefonit, fax-it, e-mail),  drejtimi i grupit turistik deri te përcjellja e turistëve. 
· Për realizimin e detyrave, nxënësve duhet t’u sigurohen mjete, pajisjet si dhe  materialet për realizimin e tyre. 

· Nxënësit duhet të realizojnë të gjitha etapat për realizimin e detyrave.

· Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi, bashkëpunimi në grup, bashkëveprimi ndërmjet njëri tjetrit etj.

· Gjithashtu, komisioni duhet të hartojë dhe një listë kriteresh vlerësimi për çdo detyrë. 

· Komisioni i provimit për çdo detyrë parapërgatit tezat e provimit ku nxënësi në mënyrë të rastësishme zgjedh njërën prej tyre. Komisioni i provimit duhet të përgatitë paraprakisht instrumentin e vlerësimit me procedurat/ hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit. 

· Vlerësimi i të gjitha detyrave bëhet me listë kontrolli në bazë të instrumenteve përkatëse të vlerësimit.

Udhëzime për  realizimin e Detyrës 1 “Të kryejë procedurat e pritjes së grupit turistik”

Kjo detyrë do të realizohet në mjedise të simuluara në klasë apo në terren dhe nxënësi duhet të përgatisë informacionin përpara fillimit të udhëtimit.   

Komisioni i provimit paraprakisht ka përgatitur tezat të cilat përmbajnë kërkesat për realizimin e detyrave sipas hapave përkatës.

Nxënësit në mënyrë individuale realizojnë detyrën duke kryer kërkime të nevojshme historike, të interesit të veçantë, informimi me emrat e vendeve që do të vizitohen, traditat vendase, identifikimi i pikave më të mira të vështrimit, vendndodhja e transportit publik më të afërt, e taksive, WC-ve etj.  
Për realizimin e detyrës, nxënësve duhet t’u sigurohen: 

· Mjete dhe  pajisje pune të nevojshme për realizimin e detyrës.

· Katalogë, harta, manuale, udhëzues dhe materiale të shkruara, kompjuterat me shërbim interneti, mikrofona (të cilët mund të jenë me kabllo ose pa kabllo ëireless) përshkrime të ndryshme historike, te interesit të veçantë, traditave të destinacionit turistik duke ju referuar udhëtimit në këmbë.  

Mësuesi luan rolin e turistit i cili do të bëjë pyetje  të ndryshme gjatë lëvizjes me këmbë dhe gjatë kohës së pushimeve në vende të hapura arkeologjike apo historike, gjatë lëvizjes me mjete transporti dhe kohës së ndalesave, në mjedise të mbyllura si muze, kala, hotele, salla etj), ndërsa nxënësi rolin e guidës.
Nxënësit vlerësohen me listë kontrolli e cila hartohet nga komisioni i provimit dhe duhet të përmbajë të gjitha hapat e procesit të realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.

Udhëzime për realizimin e detyrës 2,  “Të përzgjedhë informacionet e përmbajtjes së programit turistik”

Kjo detyrë do të realizohet nëpërmjet pozicionimit të grupit turistik në forma të ndryshme duke patur parasysh aspektet teknike dhe të vetë guidës përpara se guida të fillojë dhënien e informacionit (gjatë lëvizjes me këmbë dhe gjatë kohës së pushimeve në vende të hapura arkeologjike apo historike, gjatë lëvizjes me mjete transporti dhe kohës së ndalesave, në mjedise të mbyllura si muze, kala, hotele, salla etj).

Nxënësit vlerësohen me listë kontrolli e cila hartohet nga komisioni i provimit dhe duhet të përmbajë të gjitha hapat e procesit të realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale dhe aftësive të komunikimit edhe në gjuhën angleze. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.

Udhëzime për realizimin e detyrës 3 “Të prezantojë  programin turistik”

Kjo detyrë do të realizohet në mjedise të simuluara ose reale të qyteteve, fshatrave apo në vende të hapura arkeologjike, historike etj, duke patur parasysh karakeristikat e vendit në lidhje me historinë, arkitekturën e ndërtesave dhe zhvillimit të vendit të vizitës, krijimi i lidhjes gjatë shpjegimit me njerëz/ngjarje të njohura duke qenë i saktë, faktik, argëtues etj., si duke komunikuar me turistët në gjuhën amtare, edhe në atë angleze.   

Nëpërmjet lojës me role, ku mësuesi është në rolin e turistit (ose dhe me bashkëpunimin ose koordinimin me një grup  nxënësish) dhe nxënësi në rolin e guidës, ku situatat mund të jenë nga më të ndryshmet për të zbatuar teknikat e dhënies së informacionit duke u bazuar në teknikën e 5 W-ve.

Gjatë udhëheqjes së grupit, (gjatë lëvizjes me këmbë dhe gjatë kohës së pushimeve në vende të hapura arkeologjike apo historike, gjatë lëvizjes me mjete transporti dhe kohës së ndalesave, në mjedise të mbyllura si muze, kala, hotele, salla etj), organizatorët e provimit do të bëjnë pyetjet dhe të krijojnë situata të papritura të mundshme në rolin e turistëve. 

Objektivi i detyrës konsiderohet i përmbushur nëse nxënësi është në gjendje të jetë në dispozicion të turistit dhe të përmbushë kërkesat e tij për dhënien e informacionit, duke respektuar të gjitha rregullat e domosdoshme dhe elementet e një komunikimi zyrtar, në gjuhën amtare dhe atë angleze, në varësi të situatës së dhënë.

Komisioni i provimit mund të vendosin të kërkojnë pjesë të ndryshme të udhëtimit në shkallë të ndryshme të kompleksitetit të tij për nxënës të ndryshëm, në varësi të nivelit të tyre duke mundësuar, në këtë mënyrë dhe shkallëzimin e nivelit të vështirësisë.

Për realizimin e detyrës, nxënësve duhet t’u sigurohen: 

· Kushte të përshtatshme për udhërrëfim.

Nxënësit vlerësohen me listë kontrolli e cila hartohet nga komisioni i provimit dhe duhet të përmbajë të gjitha hapat e procesit të realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.

Rekomandohet që secila nga detyrat të ketë listë vlerësimi më vete dhe në fund të realizimit të detyrave të parashikuara në mjediset e punës, të bëhet tabela përmbledhëse e pikëve dhe nota përkatëse.

Nxënësit do të vlerësohen për realizimin e detyrave sipas listës përfundimtare të kontrollit.

